title: Amanda Kessel

text: Amanda Kessel (s. 28. elokuuta 1991 Madison, Wisconsin) on yhdysvaltalainen jääkiekkoilija ja olympiavoittaja. 165 senttimetriä pitkän ja 64 kilogrammaa painavan Kesselin pelipaikka on keskushyökkääjä. Hän kuuluu Yhdysvaltain naisten jääkiekkomaajoukkueeseen. Kessel edusti Minnesotan yliopiston joukkuetta vuodet 2010–2013 ja pelaa kaudella 2017–2018 NWHL-seura Metropolitan Rivetersissä.


title: Amanda Kessel

text: Kessel on kuulunut Yhdysvaltain naisten jääkiekkomaajoukkueeseen vuodesta 2010 alkaen. Vuonna 2012 hän saavutti hopeaa MM-kilpailuista Yhdysvalloista ja seuraavana vuonna tuli maailmanmestaruus MM-kilpailuista Kanadasta. Toisen maailmanmestaruutensa hän voitti vuoden 2017 kotikisoista. Kessel oli mukana myös vuoden 2014 talviolympialaisissa Sotšissa, jossa Yhdysvallat saavutti hopeaa. Kessel teki turnauksessa pelaamassaan viidessä ottelussa tehot 3+3=6. Pyeongchangin talviolympialaisissa 2018 hän voitti kultaa


title: Amanda Kessel

text: Kesselin isoveljet Phil ja Blake Kessel ovat myös ammattilaisjääkiekkoilijoita. Olympiamitalisti Phil pelaa NHL:ää Pittsburgh Penguinsissa ja Blake pelaa SM-liigaa Ilveksessä. Sisarusten serkku, MM-mitalisti David Moss pelaa NHL:ää Arizona Coyotesin riveissä.


title: Johanna Lecklin

text: Johanna Lecklin (s. 1972) on suomalainen nykytaiteilija. Hänen teoksensa ovat videoita, valokuvia sekä liikkuvaa kuvaa hyödyntäviä installaatioita.


title: Johanna Lecklin

text: Johanna Lecklin on valmistunut taiteen maisteriksi Kuvataideakatemiasta vuonna 2003 ja filosofian maisteriksi Helsingin yliopistosta vuonna 2008. Hän on aloittanut jatko-opinnot molemmissa oppilaitoksissa.


title: Johanna Lecklin

text: Johanna Lecklin on esitellyt teoksiaan näyttelyissä vuodesta 1996. Ensimmäisen yksityisnäyttelynsä hän piti vuonna 1999 Helsingissä. Lecklinin teoksia on esitelty useissa kansainvälisissä näyttelyissä sekä elokuva- ja videofestivaaleilla.


title: Johanna Lecklin

text: Johanna Lecklinin teos "Storycafé" kuuluu Kiasman kokoelmiin.


title: Castelraimondo

text: Castelraimondo on kunta Italiassa Marchen alueella olevassa Maceratan maakunnassa. Kunta sijaitsee Potenzajoen varrella.


title: Castelraimondo

text: Kaupunki linnoitettiin 1300-luvulla. Nykyään linnoituksesta ja keskiaikaisesta rakennuskannasta on jäljellä linnan vartiotorni "Il Cassero" sekä vähän linnan muuria. Vanha rakennuskanta on tuhoutunut sodissa ja maanjäristyksissä. Kaupunkia on myös uudistettu paljon rakentamalla uutta vanhojen talojen tilalle.


title: Yamaguchi Falcão

text: Yamaguchi Falcão Florentino (s. 24. joulukuuta 1987 São Mateus, Espírito Santo) on brasilialainen ammattilaisnyrkkeilijä, entinen amatöörinyrkkeilijä ja olympiamitalisti. 181 senttimetriä pitkä ja 77 kilogrammaa painava vasenkätinen Falcão edustaa Golden Boy Promotions -tallia ja kilpailee raskaassa keskisarjassa.


title: Yamaguchi Falcão

text: Falcão voitti amatöörinyrkkeilijänä pronssia raskaasta keskisarjasta vuoden 2012 kesäolympialaisista Lontoosta. Vuonna 2011 hän saavutti pronssia Pan-Amerikan kisoista Guadalajarasta.


title: Yamaguchi Falcão

text: Lokakuussa 2013 Falcão teki ammattilaissopimuksen Golden Boy Promotionsin kanssa ja otteli ensimmäisen ammattilaisottelunsa tammikuussa 2014 Argentiinan Martin Fidel Ríosia vastaan. Falcão diskattiin tuossa ottelussa. Hänellä on tuon ottelun jälkeen ollut neljä ammattilaisottelua, jotka kaikki hän on voittanut. Voitoista kaksi on tullut tyrmäyksellä.


title: Yamaguchi Falcão

text: Falcãon pikkuveli Esquiva Falcão on myös olympiamitalisti ja ammattilaisnyrkkeilijä. Hän kilpailee ylemmässä välisarjassa.


title: Yusuf Bari-Bari

text: Yusuf Mohamed Ismail Bari-Bari (k. 27. maaliskuuta 2015) oli somalialainen diplomaatti. Hän toimi maansa suurlähettiläänä Sveitsiin ja pysyvänä YK-edustajana Genevessä. Bari-Bari kuoli, kun Al-Shabaab toteutti Mogadishun Maka-Mukarramah-hotellissa itsemurhapommituksen ja aloitti tulitaistelun. Väkivaltaisuuksissa kuoli ainakin 21 ihmistä.


title: Yusuf Bari-Bari

text: Bari-Bari toimi ssa vuodesta 2008. Hän eteni sieltä an New Yorkiin ja sai kansainvälistä tunnustusta työstään ihmisoikeuksien hyväksi.


title: Luodon kirkko

text: Luodon kirkko () on Luodossa sijaitseva Jacob Rijfin suunnittelema uusklassismia edustava, vuosina 1785–1787 rakennettu puinen, sisäviisteinen ristikirkko. Tuomas Rijfin 1783 laatimien piirustusten tultua hylätyiksi yli-indentendinvirastossa seurakunta ei alkanut toteuttaa sieltä saamaansa kivikirkon suunnitelmaa, vaan ryhtyi rakentamaan Jacob Rijfin suunnitelman pohjalta puukirkkoa ilman lupaa. Kirkko valmistui 1789. Kirkon attikan yläpuolella on kahdeksankulmainen kuputorni ja sen päällä lyhty, kirkon kellot ovat vuosilta 1789 ja 1805. Sisäseinillä on pilasterit ja kaari-ikkunat, sakaroissa on ulkona aumakatot, kun taas sisäkatossa on tynnyriholvi ja ristikeskuksessa pendentiivin ja kalotin muodostama kupoli. Kirkon esikuvana on tyylillisesti ollut viisi vuotta aiemmin valmistunut Tukholman Aadolf Fredrikin kirkko, johon Jacob Rijf oli tutustunut. Kirkko on säilynyt lähes alkuperäisessä asussaan, istumapaikkoja siellä on 700 hengelle. Urut ovat 24-äänikertaiset, Hans Heinrichin valmistamat ja vuodelta 1967, niiden julkisivun on suunnitellut arkkitehti Krister Korpela. Kolmiosaisen alttaritaulun "Ristiinnaulitseminen", "Pyhä ehtoollinen" ja "Taivaan enkelit" maalasi 1849 Johan Gustav Hedman.


title: Luodon kirkko

text: Kirkon läntiseen ristivarteen rakennettiin urkulehteri 1909. Kirkko kunnostettiin Krister Korpelan suunnitelman perusteella 1964, mukaan lukien lämmitys, valaistus ja sisämaalaus.


title: Johanna Nordling

text: Johanna Nordling (s. 1979 Toijala) on suomalainen urheilutoimittaja, kirjailija ja entinen jalkapalloilija. Nordling valittiin vuonna 2015 vuoden urheilutoimittajaksi.


title: Johanna Nordling

text: Nordling on naimisissa saksalaisen Christoph Ellesin kanssa.


title: Johanna Nordling

text: Nordling on opiskellut ja elänyt pitkään Saksassa. Nykyisin hän toimii saksan kielen opettajana Krefeldin kansalaisopistossa. Vuonna 2006 hän voitti arvostetun J. H. Erkon kirjoituskilpailun novellillaan. Nykyisin Nordling työskentelee myös Ilta-Sanomien urheilulehden Urheilusanomien toimittajana ja Saksan kirjeenvaihtajana. Hän kirjoittaa lehteen pitkiä juttuja pääosin Saksan jalkapallosta. Paljon kiitosta hänen jutuistaan sai muun muassa juttu Bosnia ja Hertsegovinan jalkapallomaajoukkueen pelaajista, jotka joutuivat pieninä sodan keskelle. Suureksi osaksi noiden artikkeleidensa perusteella Nordling valittiin maaliskuussa 2015 vuoden urheilutoimittajaksi.


title: Johanna Nordling

text: Johanna Nordling on jalkapalloilijana Toijalan Pallo-49:n kasvatti. Hän edusti vuodet 1996–1999 Naisten SM-sarjassa pelannutta Tampereen Ilvestä. Vuonna 1996 hän saavutti SM-sarjasta pronssia ja seuraavana vuonna hopeaa Suomen Cupista.


title: Hårteigen

text: Hårteigen on vuori Länsi-Norjassa sijaitsevalla Hardangerviddan ylänköalueella. Se on näkyvä ja helposti tunnistettava maamerkki, joka näkyy laajalle alueelle. Sen tunnistaa hatun muotoisesta profiiliista. Se on Hardangerviddan kansallispuiston ja Ullensvangin kunnan alueella. Vuori sijaitsee noin 30 kilometriä koilliseen Oddan kaupungista.


title: Hårteigen

text: Vuoren nimen alkuosa on muodostunut muinaisnorjan sanasta "hárr", joka tarkoittaa harmaata. Jälkiosa on yhteydessä saksan sanaan "zeigen", osoittaa. Vuori on siis osoittanut kulkusuunnan muinaisaikojen kulkijoille.


title: Nina Sublatti

text: Nina Sulaberidze (; s. 31. tammikuuta 1995 Moskova), taiteilijanimeltään Nina Sublatti (), on georgialainen laulaja ja kalligrafi, joka voitti vuonna 2015 Georgian euroviisukarsinnat ja pääsi edustamaan maataan Eurovision laulukilpailussa 2015 kappaleella "Warrior".


title: Nina Sublatti

text:
Vuonna 2013 hän voitti georgialaisversion Pop Idol -televisio-ohjelmaformaatista.
Nina Sublatin faneja kutsutaan nimellä "bgals".


title: Esanatoglia

text: Esanatoglia on kunta Italiassa Marchen alueella olevassa Maceratan maakunnassa. Kunnassa on runsaat 2 000 asukasta.


title: Esanatoglia

text: Kunnan tunnetuin asukas on keskiaikainen taidemaalari Diotallevi di Angeluccio.


title: Christian Günter

text: Christian Günter (s. 28. helmikuuta 1993 Villingen-Schwenningen) on saksalainen jalkapalloilija, joka edustaa Bundesliigassa pelaavaa SC Freiburgia. Pelipaikaltaan vasenjalkainen Günter on vasen laitapuolustaja. Hän kuuluu myös Saksan jalkapallomaajoukkueeseen.


title: Christian Günter

text: Günter on SC Freiburgin kasvatti. Hän on edustanut seuraa vuodesta 2006 lähtien. Vuosina 2012-2013 Günter pelasi seuran kakkosjoukkueessa 13 ottelua osumatta kertaakaan. Debyytti seuran ykkösjoukkueessa Bundesliigassa tapahtui joulukuussa 2012 SpVgg Greuther Fürthiä vastaan. Kaudella 2013-2014 Günter debytoi Eurooppa-liigassa ja pelasi Bundesliigassa 29 ottelua vakiinnuttaen paikkansa joukkueen avauskokoonpanossa. Günterin uran ensimmäinen bundesliigamaali syntyi vasta kaudella 2014-2015, FC Schalke 04:n verkkoon marraskuussa 2014.


title: Christian Günter

text: Günter on pelannut Saksan alle 20- ja alle 21-vuotiaiden maajoukkueissa. Debyytti Saksan jalkapallomaajoukkueessa tapahtui toukokuussa 2013 ystävyysottelussa Puolaa vastaan.


title: Roman Tšernyh

text: Roman Sergejevitš Tšernyh (, s. 15. syyskuuta 1984 Sosnovoborsk Neuvostoliitto) on venäläinen jääpallomaalivahti, joka edustaa Jenisei, Krasnojarskia.


title: Roman Tšernyh

text: Seurajoukkueissa


title: Roman Tšernyh

text: Maajoukkueessa


title: Pituriaspida

text: Pituriaspida on hävinnyt luokka, joka kuului leuattomiin kaloihin. Sitä esiintyi devonikaudella noin 390 miljoonaa vuotta sitten. Luokka sisältää vain kaksi tunnettua lajia, jotka ovat "Pituriaspis doylei" ja "Neeyambaspis enigmatica". Kaloilla oli pään edessä kuori, jossa oli suun kohdalla aukko ja tältä osin Pituriaspida muistuttaa kilpikaloja ja Galeaspidaa. Niillä oli myös pitkä nokka ja kaksi evää. Ne elivät meressä joensuistojen alueella ja niitä esiintyi Australian Queenslandissa.


title: The Replacements (yhtye)

text: The Replacements on Minneapolisissa perustettu yhdysvaltalainen rockyhtye, joka julkaisi 1981–1990 välillä seitsemän albumia. Yhtye hajosi 1991 mutta palasi yhteen 2013.


title: The Replacements (yhtye)

text: The Replacements perustettiin Minneapolisissa alun perin nimellä The Impediments. Punk-yhtye Sex Pistolsia ihailleen Paul Westerbergin johtama yhtye tunnettiin alkuaikoinaan arvaamattomista, alkoholinhuuruisista konserttiesiintymisistään. Yhtye teki levytyssopimuksen Minneapolis' Twin/Tone Records -yhtiön kanssa 1980. Sen ensimmäiset levyt olivat tyyliltään speedpunkia, mutta 1980-luvun kuluessa sen tyyli monipuolistui. Yhtyeen maineikkain albumi on "Let It Be" (1984). Yhtyeen viimeinen albumi "All Shook Down" (1990) oli käytännössä Westerbergin sooloalbumi, jossa muut jäsenet soittivat vain ajoittain.


title: The Replacements (yhtye)

text: The Replacements hajosi 1991, minkä jälkeen Westerberg ja muut jäsenet jatkoivat soolourillaan ja muissa yhtyessä. Vuonna 2006 Westerberg, kitaristi Bob Stinson ja rumpali Chris Mars levyttivät Replacementsin nimellä yhdessä kaksi kappaletta, mutta eivät silloin suunnitelleet jatkavansa yhdessä. Yhtye teki paluun konserttilavoille Torontossa elokuussa 2013 ja on jatkanut konsertoimista vielä vuonna 2015.


title: Maria Radner

text: Maria Friderike Radner (7. toukokuuta 1981 Düsseldorf, Saksa – 24. maaliskuuta 2015 Prads-Haute-Bléone, Ranska) oli saksalainen oopperalaulaja, äänialaltaan altto.


title: Maria Radner

text: Hän kuoli Germanwingsin lennon 9525 turmassa.


title: Wordbase

text: Wordbase on Aller Innovation A/S:n julkaisema 19. joulukuuta 2013 ilmestynyt pulmapeli. Se on saatavilla iOS:ille ja Androidille. Peli vaihtoi omistajaa alkuvuodesta 2016.


title: Wordbase

text: Wordbase on onlinepeli, jota pelataan yhdessä toisen pelaajan kanssa. Pelin tehtävänä on päästä vastustajan tukikohtaan, joka sijaitsee kentän toisessa päädyssä. Kenttä on 10×13 ruudun kokoinen ja jokaisessa ruudussa on yksi kirjain. Pelissä edetään muodostamalla sanoja kentän kirjaimista ns. "matona". Voit myös halutessasi katkaista vastustajan "madon". Pelin voittaa se pelaaja, joka pääsee vastustajan tukikohtaan.


title: Sergei Šaburov

text: Sergei Leonidovitš Šaburov (, s. 27. heinäkuuta 1978, Vladimir Neuvostoliitto) on venäläinen keskikenttää pelaava jääpalloilija, joka edustaa Moskovan Dynamoa.


title: Sergei Šaburov

text: Seurajoukkueissa


title: Sergei Šaburov

text: Maajoukkueessa


title: Muurahaismies (Scott Lang)

text: Scott Lang on fiktiivinen Marvel-kustantamon sarjakuvien supersankarihahmo. Hän on parannuksen tehnyt varas ja elektroniikkanero, josta tuli toinen Muurahaismiehenä toiminut henkilö Henry Pymin jälkeen. Hahmon loivat David Michelinie ja John Byrne.


title: Muurahaismies (Scott Lang)

text: Scott Lang on Floridassa syntynyt elektroniikkanero, joka ryhtyi varkaaksi, koska ei kyennyt elättämään perhettään. Hänet pidätettiin ja hän vapautui vankilasta kolme vuotta myöhemmin hyvän käytöksensä ansiosta.


title: Muurahaismies (Scott Lang)

text: Hän opiskeli vankilassa lisää elektroniikasta ja sai pian töitä Stark-yhtiöiltä, jossa hän suunnitteli Tony Starkin alaisuudessa uuden turvajärjestelmän Kostajien kartanoon.


title: Muurahaismies (Scott Lang)

text: Kun hänen tyttärensä, Cassie Lang, alkoi kärsiä vakavista sydänongelmista, Lang alkoi jälleen ajautua varkauksien pariin. Hän murtautui tohtori Henry Pymin kotiin, varastaen tämän Muurahaismies-puvun sekä kutistuskaasua sisältävät säiliöt. Muurahaismiehenä, Lang murtautui Cross Technological Enterprisesin tiloihin ja huomasi yhtiön johtajan, Darren Crossin, pitävän vankina tohtori Erica Sondheimia, ainoata Cassien auttamiseen kykenevää lääkäriä. Crossin kuoltua hänen onnistui pelastaa tohtori Sondheim, joka puolestaan pelasti Cassien hengen.


title: Muurahaismies (Scott Lang)

text: Lang aikoi palauttaa Muurahaismies-puvun Pymille ja ilmiantaa itsensä sen varastamisesta. Mutta Pym oli tiennyt alusta asti mihin Lang oli sitä käyttänyt ja antoi hänen pitää sen, jos käyttäisi sitä lain ja oikeuden nimissä.


title: Melchior Vulpius

text: Melchior Vulpius (n. 1570 Wasungen, Thüringen – 7. elokuuta 1615 Weimar) oli saksalainen laulaja ja kirkkomusiikin säveltäjä.


title: Melchior Vulpius

text: Vulpius oli peräisin köyhästä käsityöläisperheestä. Hän kävi paikallista Wasungenin koulua samaan aikaan kuin Johannes Steuerlein. Vuodesta 1588 hän aloitti koulun Speyerissä. Hän meni naimisiin 1589 ja sai viran Schleusingenin kymnaasissa. Vuonna 1596 hänet nimitettiin Weimarin kanttoriksi.


title: Melchior Vulpius

text: Vulpius sävelsi ja julkaisi kirkkomusiikkia, josta tunnetuin on virsi "Ach, bleib mit deiner Gnade" Josua Stegmannin tekstiin. Sävellystä esitettiin usein protestanttisissa kirkoissa uudenvuodenpäivänä ja jumalanpalveluksen päätteeksi. Tärkeitä koosteita olivat "Cantiones sacrae" (1602, 1604), "Kirchengesänge und geistliche Lieder Dr. Luthers" (1604), "Canticum beatissimae" (1605) ja "Ein schön geistlich Gesangbuch" (1609). "Cantional" (laulukirja) ilmestyi Vulpiuksen kuoltua 1646 Gothassa.


title: Melchior Vulpius

text: Suomalaisessa virsikirjassa on kaksi Vulpiuksen sävellystä, joista toiseen on tehty useita sanoituksia.


title: Melchior Vulpius

text: Vulpiuksen tunnettuja teoksia on myös "Matteus-passio". Vulpius sävelsi sen alun perin solisteille ja a cappella -kuorolle. Jo 1600-luvun puolivälissä sävellys levisi ensin Ruotsiin ja sitten Suomeen. Muutamien Suomessa eri arkistoissa säilyneiden käsikirjoituskopioiden perusteella on päätelty, että passio oli Suomessa hyvin suosittu. Historiallisten lähteiden mukaan se oli ensimmäinen koskaan Suomessa esitetty polyfoninen passiosävellys. Passio jäi myöhemmin unohduksiin.


title: Melchior Vulpius

text: Vulpiuksen passioperinnettä ovat tämän jälkeen elvyttäneet imatralainen Sonus Borealis -yhtye, joka on esittänyt teosta useamman kerran vuodesta 2005 eteenpäin lähinnä Kaakkois-Suomessa, ja turkulainen Kuninkaantien muusikot, joka on esittänyt sitä vuodesta 2013 alkaen Lounais-Suomen kirkoissa ja myös muualla Suomessa.


title: Luopioisten kirkko

text: Luopioisten kirkko on Pälkäneen Luopioisissa sijaitseva Matti Åkergrenin 1812-1813 rakentama puinen, sisäviisteinen ja erivartinen ristikirkko. Åkergren oli tehnyt jo 1807 itse ensimmäisen suunnitelman kirkkoa varten, joskin rakennetun kirkon piirustukset laati Intendentinkonttorissa Anton Wilhelm Arppe. Kirkon kahdeksankulmaisesta attikasta nousee pieni kupulyhty, kuorista ulkonee sakasti. Ristivarsissa on ulkokatteena aumakatot, sisällä taas tynnyriholvit ja ristikeskuksessa kupu. Tyylillisesti kirkossa yhdistyy uusklassinen arkkitehtuuri suomalaiseen kirkonrakentajien perinteeseen. Kirkon pinta-ala on 650 neliötä ja istumapaikkoja siellä on 1100 hengelle. Kaksiosaisen alttaritaulun "Ristiltä otto" ja "Pyhä ehtoollinen" maalasi 1844 Wilhelm Bosin ja alttaritaulun ympärillä olevat siniset verhot Luopioisten pitäjänmaalari, koristemaalari Jeremias Wikman. B. A. Thulen valmistamat kirkon urut ovat vuodelta 1890, Kangasalan urkutehdas uudisti ne 15-äänikertaisiksi 1956. Urut entisöitiin 2004 ja ne ovat mukana Sibelius-akatemian historiallisten urkujen listalla. Kirkossa olevat muut maalaukset on tehnyt taiteilija Antti Salmenlinna 1939. Sisäpuolelta kirkko peruskorjattiin 1999-2000, katto ja ulkomaalaus uusittiin 2008-2009. Kirkon viereisen sankarihautausmaan sankaripatsaan on suunnitellut Kirsti Liimatainen. Erillinen puinen kellotapuli rakennettiin 1817, sen kellot ovat vuosilta 1806 ja 1807.


title: Toğrul Əsgərov

text: Toğrul Əsgərov (s. 17. syyskuuta 1992 Gəncə) on azerbaidžanilainen vapaapainija ja olympiavoittaja. 172 senttimetriä pitkä ja 60 kilogrammaa painava Əsgərov edustaa Neftçi Bakua. Hän on kilpaillut aiemmin pääosin 60-kiloisten sarjassa, nyttemmin 65-kiloisissa.


title: Toğrul Əsgərov

text: Əsgərov voitti olympiakultaa 60 kilon sarjasta vuoden 2012 kesäolympialaisista Lontoosta. Hän voitti finaalissa Venäjän Besik Kuduhovin. Hän sai olympiahopeaa 65 kg:n painoluokassa Rio de Janeirossa 2016 hävittyään loppuottelussa venäläiselle Soslan Ramonoville.


title: Toğrul Əsgərov

text: MM-kilpailuista hänellä on yksi hopea 55 kilon sarjasta vuodelta 2010 Moskovasta. EM-kilpailuista Əsgərov on saavuttanut kultaa vuoden 2012 EM-kilpailuista Belgradista. Hän voitti Bakun Euroopan kisoissa 2015 kultaa 65 kg:n sarjassa.


title: Toğrul Əsgərov

text: Junioreiden MM-kilpailuissa hän saavutti kultaa 60 kg:n painoluokassa 2011 ja hopeaa 55-kiloisissa 2010. Hän voitti kadettien Euroopan-mestaruuden 46 kg:n sarjassa 2008 ja 54-kiloisissa 2009 sekä junioreiden Euroopan-mestaruuden 55 kg:n sarjassa 2010.


title: Kurt Hummel

text: Kurt Hummel on kuvitteellinen televisiohahmo amerikkalaisessa sarjassa "Glee" (2009–2015), joka yhdistelee draamaa, komediaa ja musikaalia. Sarjaa esitti Yhdysvalloissa televisiokanava FOX ja Suomessa AVA. Hahmoa näyttelee Chris Colfer, joka on esiintynyt sarjassa sen pilottijaksosta lähtien. Kurtin hahmon kehittivät Gleen luojat Ryan Murphy, Brad Falchuk ja Ian Brennan. Hän on valmistunut opiskelija William McKinley -koulusta ja yksi Uusien Tuulien entisistä jäsenistä.


title: Kurt Hummel

text: Kurt koe-esiintyy glee-klubiin kappaleella "Mr. Cellophane". Vaikka hän salaa homoseksuaalisuutensa, monet kuoron jäsenistä olettavat hänen olevan homo. Hän lopulta tunnustaa homoutensa Mercedesille (Amber Riley), ja heistä tulee läheisiä ystäviä. Jaksossa "Paksuna", Kurt liittyy koulun jalkapallojoukkueeseen potkijaksi tehdäkseen vaikutuksen isäänsä Burtiin (Mike O'Malley), ja auttaa joukkuetta voittamaan ensimmäisen pelinsä. Pelin jälkeen Kurt tunnustaa homoutensa isälleen, joka hyväksyy asian. Kurt lopettaa jalkapallojoukkueessa, kun pelaajien pitää valita jalkapallon ja kuoron välillä.


title: Kurt Hummel

text: Kurt kilpailee kuoron tähtilaulajaa Rachel Berryä (Lea Michele) vastaan saadakseen laulaa soolon "Defying Gravity". Kun Burt saa nimettömän homofobisen puhelun, Kurt epäonnistuu tahallaan kappaleessa hävitäkseen kilpailun ja pelastaakseen isänsä tulevilta ahdisteluilta. Jaksossa "Balladi", Kurt tiimiytyy kuoron jäsenen ja jalkapallojoukkueen pelinrakentajan Finn Hudsonin (Cory Monteith) kanssa, johon hän on ihastunut. Jaksossa "Madonnan voima", Kurt ja Mercedes liittyvät laulajiksi koulun cheerleading -joukkueeseen.


title: Kurt Hummel

text: Kurt esittelee isänsä Finnin äidille Carolelle (Romy Rosemont), lähentyäkseen Finnin kanssa. Finn on aluksi onneton saadessaan selville, että heidän vanhempansa ovat vakavassa suhteessa, mutta ystävystyy pian Burtin kanssa urheilun ja muiden miehisten aktiviteettien kautta. Kateellinen Kurt yrittää saada takaisin isänsä huomion toimimalla miehisemmin. Jaksossa "Teatraalisuus", Burt kutsuu Carolen ja Finnin muuttamaan hänen ja Kurtin asuntoon. Tietoisena Kurtin ihastuksesta, Finn tuntee olonsa epämukavaksi jakaessaan huoneen Kurtin kanssa. Kurt sisustaa huoneensa uudelleen miellyttääkseen Finniä, mutta Finn on järkyttynyt sen hienostuneesta ulkonäöstä ja yksityisyyden puutteesta. Riidellessään Kurtin kanssa, Finn menettää malttinsa ja kutsuu uusia huonekaluja "hinttimäisiksi". Burt ohikuulee Finnin homofobiset sanat, nuhtelee hänet ja heittää ulos. Kuitenkin, kun Kurtin päälle hyökkää kiusaajia, Finn puolustaa häntä ja he korjaavat välinsä.


title: Kurt Hummel

text:
Burt saa sydänkohtauksen toisen tuotantokauden alussa. Hän on koomassa useita päiviä, ja Kurt on kauhuissan mahdollisuudesta menettää hänet. Kun glee-klubin jäsenet laulavat uskonnollisia lauluja lohduttaakseen häntä, ei-uskovainen Kurt tuntee itsensä vieraantuneeksi ja pyytää heitä lopettamaan. Burt palaa lopulta tajuihinsa, ja Kurt ottaa vastuun hänen toipumisestaan. Jaksossa "Duettoja", Kurt epäilee, että kuoron uusi jäsen Sam Evans (Chord Overstreet) on homo, ja värvää hänet duettoparikseen kuoron kilpailuun. Finn yrittää saada Kurtin luopumaan ajatuksesta ennustamalla, että Samia aletaan kiusata sen takia. Burtin huomautuksien kautta, Kurt päättää lopulta laulaa dueton itsensä kanssa. Rachel huomaa Kurtin yksinäisyyden ja onnettomuuden ja tajuaa, kuinka vaikeaa hänelle on olla koulun ainoa julkisesti homo oppilas. Hän muistuttaa Kurtia, että kuoron jäsenet arvostavat häntä suuresti ja ettei hän ole yksin.
Jaksossa "Ensisuudelmat", Kurt menee vakoilemaan Dalton-koulun glee-klubia, ja tapaa avoimesti homon oppilaan Blaine Andersonin (Darren Criss), joka flirttailee hänelle laulaessaan Kultakurkkujen esityksessä "Teenage Dream". Kurt kertoo Blainelle, että homofobinen kiusaaja piinaa häntä koulussaan, ja Blaine vakuuttaa hänet puolustamaan itseään. Kun kiusaaja Dave Karofsky (Max Adler) puskee Kurtin kaappia vasten, Kurt kohtaa hänet ja yhä levoton Karofsky äkillisesti tarraa häneen ja suutelee. Ennen kuin Karofsky ehtii suudella häntä uudestaan, Kurt sysää hänet pois. Kurt ja Blaine yrittävät puhua Karofskylle kaappihomona olosta, mutta hän kiistää suudelman. Kiusaaminen yltyy, ja Karofsky uhkaa tappaa Kurtin jos hän kertoo suudelmasta kenellekään. Kun Burt saa selville Karofskyn uhkauksesta, Karofsky erotetaan. Burt ja Carole menevät naimisiin, mutta kun koululautakunta kumoaa Karofskyn erottamisen, nuoripari päättää kuluttaa häämatkalle säästämänsä rahat siirtääkseen Kurtin Daltoniin.


title: Kurt Hummel

text: Daltonissa Kurt liittyy Kultakurkkuihin. Kun Kultakurkut ja Uudet Tuulet sijoittuvat showkuorokilpailuissa tasapeliin, molemmat kuoroista pääsee kilpailemaan alueellisissa. Kurt ja Blaine ystävystyvät, ja Kurt rakastuu Blaineen, joka on tietämätön Kurtin tunteista. Kuitenkin jaksossa "Oma biisi", Blaine tajuaa tunteensa Kurtiin ja he suutelevat. Kurtin pettymykseksi, Kultakurkut häviävät Uusille Tuulille alueellisissa kilpailuissa. Hän siirtyy takaisin McKinleyyn, kun Karofsky aloittaa kiusaamisen vastaisen kerhon yhdessä glee-klubin jäsenen Santana Lopezin (Naya Rivera) kanssa, ja henkilökohtaisesti vakuuttaa Kurtin, että hän katuu aikaisempia uhkiaan.


title: Kurt Hummel

text: Kurt kutsuu Blainen McKinleyn tanssiaisiin jaksossa "Tanssiaisten kuningatar". Osallistujat reagoivat Karofskyn valintaan tanssiaisten kuninkaaksi innokkaasti, mutta järkyttynyt hiljaisuus laskee kun Kurt julistetaan tanssiaisten kuningattareksi. Nöyryytettynä, Kurt pakenee itkien, mutta pystyy rauhoittumaan ja palaamaan kruunajaisiinsa. Hän saa lopulta suuret suosionosoitukset. Kun kuninkaan ja kuningattaren on aika tanssia perinteinen tanssi, Karofsky joutuu pariutumaan pojan kanssa hänen luokkakavereidensa edessä. Hän torjuu Kurtin ehdotuksen tulla ulos kaapista, ja hylkää Kurtin tanssilattialle kun musiikki alkaa; sen sijaan Blaine tanssii Kurtin kanssa. Kauden lopulla, glee-klubi matkustaa kansallisiin kuorokisoihin New Yorkiin. Kurt ja Rachel livahtavat Gershwinin teatteriin, missä "Wicked" -musikaalia esitetään, ja laulavat lavalla musikaalin kappaleen "For Good". Molemmat päättävät tulla takaisin New Yorkiin valmistumisen jälkeen. Uudet Tuulet sijoittuvat kahdenneksitoista kansallisissa, ja kun Kurt palaa Ohioon, hän ja Blaine ilmoittavat rakkautensa toisilleen.


title: Kurt Hummel

text: Blaine antaa periksi Kurtille, ja siirtyy McKinleyyn jotta he voivat viettää enemmän aikaa yhdessä Kurtin viimeisenä kouluvuotena. Kurt ja Rachel haluavat hakea Amerikan parhaimpaan koulutaiteisiin keskittyvään kouluun NYADA:an New Yorkissa, mutta pelästyvät, kun tapaavat kilpailijoitaan. He päättävät, että heidän hakemuksensa tarvitsevat lisää saavutuksia: Rachel ehdottaa, että McKinley esittää "West Side Storyn" vuoden koulumusikaalina hänen tähdittämänä, ja Kurt pyrkii oppilaskunnan puheenjohtajaksi. Brittany (Heather Morris) toimii Kurtin kampanjamanagerina, mutta kun Kurt vastustaa Brittanyn ehdotuksia kampanjajulisteista, Brittany hakee itse puheenjohtajaksi. Kurt hakee koulumusikaaliin, mutta ohjaajat eivät ole vakuuttuneita, onko hän tarpeeksi maskuliininen esittääkseen Tonyn pääosaa, ja antavat roolin Blainelle; Kurt saa esitettäväkseen poliisi Krupken sivuroolin. Kun Rachel uskoo, ettei hän saa Marian pääosaa tulevassa musikaalissa, hän panikoi ja hakee puheenjohtajaksi. Hän lopulta vetäytyy ja tukee Kurtia, täyttäen vaaliuurnan valmiiksi täytetyillä äänestyslapuilla Kurtin eduksi. Kurt kuitenkin häviää Brittanylle, ja Rachel erotetaan koulusta huijattuaan äänestyksessä. Samana päivänä kun Kurt häviää, hänen isänsä voittaa erityisen kongressivaalin Suea (Jane Lynch) vastaan.


title: Kurt Hummel

text: Jaksossa "Eka kerta", Kurt ja Blaine keskustelevat, pitäisikö heidän harrastaa seksiä. Kun Blaine menee Daltoniin kutsuakseen Kultakurkut "West Side Storyn" ensi-iltaan, hän joutuu uuden kultakurkun, Sebastian Smythen (Grant Gustin) seuraamaksi. Sebastian saa vakuutettua Kurtin ja Blainen hänen kanssaan paikalliseen homobaariin, ja tanssii puolet yöstä Blainen kanssa. Kun he lähtevät, juopunut ja kiihottunut Blaine kehottaa Kurtia harrastamaan seksiä hänen kanssaan auton takapenkillä. Kurt kieltäytyy, ja Blaine kävelee kotiin. Hän kertoo myöhemmin Kurtille olleen hermostunut ensimmäisen kerran mahdollisuudesta, ja ettei hän välitä Sebastianista. He suutelevat tyhjän auditorion lavalla, ja Kurt ehdottaa, että he menevät Blainen kotiin yöksi, missä he harrastavat seksiä ensimmäisen kerran. Jaksossa "Mitä Michael tekisi?", Uudet Tuulet ja Kultakurkut kilpailevat Michael Jacksonin kappaleiden esittämisestä alueellisissa kisoissa laulamalla kappaleen "Bad". Sebastian, joka on epäonnistunut yrityksissään varastaa Blaine Kurtilta, heittää vuorisuolalla terästetyn jäähilejuoman Kurtiin, mutta Blaine hyppää Kurtin eteen ja loukkaantuu pahasti; hänen oikean silmänsä sarveiskalvo on syvästi naarmuuntunut ja vaatii leikkauksen. Kumpikaan ryhmistä ei lopulta käytä Jacksonin musiikkia alueellisissa, ja Uudet Tuulet voittavat kilpailun. Myöhemmin, Kurt onnistuu päästä NYADA:n finaaliin, samoin kuin Rachel.


title: Kurt Hummel

text: Jaksossa "Lapsuuden loppu", Kurt tuntee että Blaine on ollut etäinen, ja uskoutuu poikaan nimeltä Chandler, jonka hän tapaa paikallisessa musiikkikaupassa. Kaksikko löytää heti yhteisen kemian heidän yhteisten kiinnostustensa kautta. Kurt alkaa viestitellä Chandlerille pian sen jälkeen. Rachel yrittää vakuuttaa häntä puhumaan Blainelle heidän suhteestaan sen sijaan, että pettäisi häntä. Blaine saa tietää Chandlerista ja lokkaantuu. Kurt ja Blaine laulavat Whitneyn kappaleita ilmaistaakseen tunteitaan. Lopulta, puhuttuaan Emman (Jayma Mays) toimistossa, kaksikko sopii ja ovat vahvempia kuin koskaan. Jaksossa "Herkät hyvästit", Blaine on huolissaan siitä, ettei heidän suhteensa tule kestämään, kun Kurt valmistuu ja muuttaa New Yorkiin. Kurt vakuuttaa hänelle, että he tulevat pysymään yhdessä. Valmistumisen jälkeen, Kurtin, Rachelin ja Finnin kirjeet kouluista, joihin he hakivat, saapuvat; Kurt ei pääse NYADA:an.


title: Kurt Hummel

text: Neljännellä tuotantokaudella, Kurt liittyy Rachelin mukaan New Yorkiin, kun Rachel paljastaa olevansa tyytymätön huonetoveriinsa ja elämäänsä. Blainen ja isänsä kannustuksen jälkeen, Kurt myy autonsa ja lentää New Yorkiin, jossa hän löytää ullakkohuoneiston Bushwickista hänelle ja Rachelille. Kurt hakee töitä Vogue.com:ista, jossa hänen toimittajansa, Isabelle Wright (Sarah Jessica Parker), joka on myös Ohiosta, palkkaa hänet nähtyään hänen portfolionsa ja tyylinsä. Myöhemmin, hän ja Isabelle auttavat Rachelia hänen muodonmuutoksessaan. Kurt on yhä kiireisempi työssään Voguella, ja Blaine pettää häntä Limassa. Kun Blaine tulee New Yorkiin kertoakseen Kurtille mitä tapahtui, he eroavat.


title: Kurt Hummel

text: Kurt jatkaa Voguella työskentelyään koko kauden ajan, ja Isabelle rohkaisee häntä antamaan Blainelle anteeksi. Kurt koe-esiintyy uudelleen NYADA:an, mutta hänet hylätään heti, koska Carmen Tibideaux näkee hänen tekniset taitonsa ja uskoo että hän voi myydä hitin, mutta ei ole tarpeeksi tunteellinen artistiksi. Myöhemmin Kurt on lukukauden päätöskonsertissa tukemassa Rachelia, kun Tibideaux näkee hänen liikuttuneen Rachelin kappaleesta, ja ilmoittaa hänen koe-esiintyvän väliajan jälkeen. Kurt päättää laulaa Companyn kappaleen "Being Alive", joka tekee vaikutuksen NYADA:n yleisöön. Myöhemmin hän saa kirjeen jossa lukee, että hän on päässyt kouluun.


title: Kurt Hummel

text:
Kurt päättää olla menemättä jouluksi kotiin, joten Burt tulee New Yorkiin viettääkseen aikaa hänen kanssaan. Burt kertoo Kurtille, että hänellä on eturauhasen syöpä, ja että hän on tuonut yllätysvieraan, Blainen, joka yrittää saada takaisin Kurtin luottamuksen.
Kurt aloittaa opiskelunsa NYADA:ssa ja yrittää epätoivoisesti löytää paikkaansa koulussa. Hän tapaa opiskelijan nimeltä Adam Crawford (Oliver Kieran Jones), joka haluaa Kurtin hänen showkuoroonsa. Adam kiinnostuu Kurtista, ja he alkavat tapailla. Kurt ja Blaine lyöttäytyvät yhteen Willin ja Emman häissä. Ilta jättää heidän suhteensa epämääräiseksi Kurtin vielä tapaillessa Adamia. Palatessaan New Yorkiin lumimyrskyn keskelle, Kurt jumittuu ullakkohuoneistoonsa katsomaan elokuvia Rachelin, Santanan ja Adamin kanssa. Kun Kurt palaa kouluun, Adam kysyy häneltä tunteistaan Blainea kohtaan. Kurt sanoo, että hän yrittää epätoivoisesti päästä Blainen yli.


title: Kurt Hummel

text: Kurt ja Rachel yrittävät rohkaista Santanaa ottamaan tanssitunteja NYADA:sta pitääkseen hänen tanssitaitojaan yllä. Voguella Kurt saa vastuun balettigaalasta, ja kutsuu Rachelin ja Santanan avukseen. Kurt ja Rachel paljastavat, että he harrastivat lapsena balettia. Kurt palaa Limaan ennen isänsä lääkärikäyntiä. Lääkärin vastaanotolla, Kurt, Burt ja Carole saavat selville, että Burtin syöpä on parantunut. Kurt ottaa isänsä mukaan glee-klubiin laulaakseen hänelle "You Are the Sunshine of My Life ", jota hän lauloi Kurtille tämän ollessa pieni.


title: Kurt Hummel

text: Kurt, joka on edelleen Limassa, palaa Blainen kanssa yhteen. Blaine kosii Kurtia Daltonissa, jonka Kurt hyväksyy. Kurt palaa New Yorkiin, ja saa työpaikan ruokalassa, jossa Rachel ja Santana työskentelevät. Hän palaa takaisin Limaan velipuolensa Finnin hautajaisiin.


title: Kurt Hummel

text: Kurt perustaa bändin nimeltä Pamela Landsbury, johon Rachel, Santana, Dani (Demi Lovato) ja Elliot Gilbert (Adam Lambert) liittyvät. Bändi saa pian keikan, joka kuitenkin päättyy tappioon. Kurt potkii Rachelin ja Santanan pois bändistä heidän riitansa takia ja muodostaa uuden bändin One Three Hill, Elliotin ja Danin kanssa.


title: Kurt Hummel

text: Kurt ja Blaine yrittävät sopeutua elämäänsä New Yorkissa, kun Blaine valmistuu McKinleystä. Yhteenmuutto ei kuitenkaan onnistu, ja pari päättää asua toistaiseksi erillään.


title: Kurt Hummel

text: Pienen aikahypyn jälkeen, Kurt opiskelee NYADA:ssa hänen kolmatta vuottaan. Aikahypyn aikana Kurt on eronnut Blainesta, mutta toivoo heidän palaavan takaisin yhteen. Hän alkaa johtaa kuoroa Rachelin kanssa osana hänen NYADA:n työssäopiskeluaan. Myöhemmin hän tapaa Blainen palatakseen yhteen, mutta Blaine paljastaa, että hän tapailee Karofskyä. Kurt vastustaa vahvasti, kun Santana ja Brittany menevät kihloihin, viitaten hänen ja Blainen eroon. Kurtin katkeruus johtaa jännittyneisyyteen hänen ja Rachelin välillä, kun he pitävät ensimmäistä viikkotehtävää kuorolle. Ystävykset saavat kuitenkin riitansa sovittua, ja Kurt pyytää anteeksi negatiivisuuttaan kaikkia kohtaan.


title: Kurt Hummel

text: Jaksossa "Vihan varasto, osa 1", Sue kertoo Kurtille haluavansa auttaa häntä saada Blaine takaisin. Kurt ei pidä ideaa Suen tapaisena, ja tyrmää ajatuksen. Sue kuitenkin jatkaa yrittämistä, ja yrittää sabotoida Kurtin ja Blainen omia suhteita. Kurt lähtee treffeille netissä tapaamansa miehen kanssa, nimeltään Walter (Harry Hamlin), joka osoittautuu olevan tuplasti hänen ikäisensä. Hän kuitenkin päättää jatkaa Walterin tapailua nähdäkseen, mihin suhde johtaa. Jaksossa "Vihan varasto, osa 2", Kurt ja Blaine menevät yhdessä auditorioon uudella hissillä, johon he jäävät jumiin. Hissi osoittautuu Suen värväämäksi valehissiksi, josta pääsee pois vain suutelemalla. Vietettyään yön kuumassa hississä, he suutelevat ja pääsevät hissistä pois juuri ajoissa nähdäkseen Uusien Tuulien esityksen.


title: Kurt Hummel

text: Kurt ja Rachel ilmoittavat viikon tehtäväksi laulaa lauluja muuttumisesta, ja Kurt saa duettoparikseen Blainen. He laulavat Betty Whon kappaleen "Somebody Loves You" Rachelin kotibileissä, jonka jälkeen he suutelevat. Blaine katuu suudelmaa ja juoksee paikalta pois, vaikka myöhemmin haluaa palata takaisin Kurtin kanssa yhteen. Kurt ja Walter ovat aikeissa mennä treffeille, kun Kurt sanoo menevänsä häihin Blainen kanssa. Walter sanoo ettei ole vihainen, ja että hänen kuuluu pitää hauskaa vielä kun voi. Kurt juoksee Blainen asunnolle kertoakseen rakastavansa vielä häntä, johon Blaine samaistuu, ja he suutelevat.


title: Kurt Hummel

text: Kun Brittanyn ja Santanan hääpäivä koittaa, Blaine ja Kurt päättävät mennä myös naimisiin kuultuaan kannustavia sanoja perheiltään ja ystäviltään. Nopeiden järjestelyjen jälkeen, Kurt ja Blaine sekä Santana ja Brittany astuvat yhdessä alttarille, ja heistä tulee virallisesti aviopareja. Myöhemmin, Sue nähdään antamassa heille häälahjaksi häämatkan Provincetowniin. Kuukausien jälkeen, Kurt palaa McKinleyyn katsomaan vuoden 2015 showkuorokisoja. Hän näkee Suen käytävällä ja kiittää häntä saatettuaan hänet ja Blaine yhteen. Kurt ja Blaine nähdään katsomassa Kurtin vanhaa kappia, joka on täynnä hänen McKinleyn koulumuistoja.


title: Kurt Hummel

text: On kulunut viisi vuotta, ja Kurt on kuuluisa näyttelijä. Hän kokoontuu McKinleyn koulukavereidensa kanssa katsoakseen, kun Rachel voittaa Tonyn tähdittämästään musikaalista. Hänet nähdään viimeisen kerran sarjassa esittämässä One Republicin kappaletta "I Lived" muiden Uusien Tuulien entisten jäsenten kanssa.


title: Kurt Hummel

text: Colfer on esiintynyt monissa sarjan kappaleissa, jotka on julkaistu singleinä, digitaalisina latauksina ja ne ovat myös sarjan soundtrack-albumeilla. Jaksossa "Kelailua", Kurt esittää kappaleen "Defying Gravity" Broadway-musikaalista "Wicked". Murphy valitsi kyseisen kappaleen jaksoon, kun Colfer kertoi tarinan omasta lukiokokemuksestaan, jossa hänen draamaopettajansa oli kieltänyt häntä esittämästä sitä koska se oli kirjoitettu naislaulajalle. Colferin versio kappaleesta julkaistiin singlenä yhdessä kahden lisäversion kanssa—yksi vastanäyttelijä Michelen laulamana ja toinen kummankin laulajan duettona. Duettoversio sijoittui 31. sijalle Billboard Hot 100 listalla, ja oli mukana sarjan ensimmäisellä soundtrack-albumilla "Glee: The Music, Volume 1".


title: Kurt Hummel

text: Jaksossa "Leipäjeesus", Kurt laulaa Beatlesin kappaleen "I Want to Hold Your Hand" isälleen, joka on koomassa sairaalassa. Jaksossa "Tukiopetusta", Kurt saa tilaisuuden koe-esiintyä Kultakurkkujen sooloon. Kurt kysyy Racheliltä neuvoa, joka suosittelee kappaletta "Don't Cry for Me Argentina" musikaalista "Evita"; jakso jakautuu kahtia heidän kesken, kun molemmat laulavat kappaletta. Colferin ja Michelen versiot julkaistiin singleinä ja digitaalisina latauksina, vaikka kumpikaan versioista ei ole mukana albumilla. Kurt ja Blaine laulavat dueton "Baby, It's Cold Outside" sarjan joulujaksossa "Kuorojoulu". Esitys julkaistiin albumilla "Glee: The Music, The Christmas Album", ja vaikka sitä ei julkaistu singlenä, se nousi siitä huolimatta 57. sijalle Billboardin listalla. Kultakurkkuna, Kurt laulaa stemmoja Blainen laulamassa Neon Treesin kappaleessa "Animal" jaksossa "Seksikkäät", ja jaksossa "Oma biisi", hän laulaa Beatlesin kappaleen "Blackbird". Hän laulaa myös dueton "Candles" Blainen kanssa. Kaikki kappaleet olivat mukana soundtrack-albumilla "Glee: The Music Presents the Warblers", joka julkaistiin 19. huhtikuuta 2011.


title: Kurt Hummel

text: Colferin esitykset on huomioitu positiivisin kritiikein, erityisesti kappale "As If We Never Said Goodbye" jaksossa "Tällaiseksi synnyin". "The Atlanticin" Meghan Brown kertoi, että kappale oli "aivan upea kaikin mahdollisin tavoin". "Rolling Stonen" Erica Futterman kirjoitti, että se oli "suloisempi kuin viime kauden 'Rose's Turn', vaikka korkeat äänet ja suuret lauluosuudet ovat vielä siellä".


title: Kurt Hummel

text: Jaksossa "Naisilta naisille", Kurt laulaa Blainen kanssa Pinkin kappaleen "Perfect". Kappale ylsi 57. sijalle Billboardin listalla, ja "TVLinen" Michael Slezak antoi sille arvosanaksi "B+". Jaksossa "Kuorolaisten jouluspesiaali", Kurt ja Blaine juontavat Artien (Kevin McHale) ohjaaman jouluspesiaalin televisiossa ja laulavat dueton "Let It Snow". Kappale julkaistiin soundtrack-albumille "Glee: The Music, The Christmas Album, Volume 2". Kolmannella tuotantokaudella Kurt laulaa myös kappaleet "I Have Nothing", "Not the Boy Next Door" ja "I'll Remember". "TVLinen" Michael Slezak kutsui jälkimmäisintä kappaletta "aliarvostetuksi Madonnan balladiksi" ja antoi sille arvosanan "B+". "The Washington Postin" Jen Chaney sanoi kuitenkin, että se "ei ollut Madonnan parhaimmistoa" ja esitys "ei ollut erityisen muistettava", joten hän antoi sille arvosanan "B−". "Entertainment Weeklyn" Erin Streckerin arvosana oli "A−", ja hänen mielestään kappaleessa oli "kiva sovitus hänen äänelleen".


title: Kurt Hummel

text: Jaksossa "Joutsenlaulu", Kurt laulaa yllättävässä NYADA:n koe-esiintymisessä kappaleen "Being Alive". "TVLinen" Michael Slezak antoi kappaleelle arvosanaksi "A+" ja se nimettiin myöhemmin yhdeksi parhaimmista kappaleista neljännellä tuotantokaudella". Neljännen tuotantokauden joulujaksossa, Kurt ja Blaine esittävät dueton "White Christmas", joka esiintyy soundtrack-albumilla "Glee: The Music, The Christmas Album, Volume 3". Jaksossa "Diivat", Kurt esittää kappaleen "Bring Him Home" Rachelin kanssa. Kappale julkaistiin sekä duettoversiona että saatavilla kummankin solistin sooloversiona. "Entertainment Weeklyn" Erin Strecker puhui positiivisesti esityksestä, kutsuen sitä sanoilla ""Defying Gravity osa 2" NYADA:n opiskelijoille". Jaksossa "Elämän auringonsäteitä", Kurt laulaa Stevie Wonderin kappaleen "You Are the Sunshine of My Life" isälleen. "Entertainment Weeklyn" Sandra Gonzalez kirjoitti, että esitys oli "enkelimäinen ja suloinen", ja antoi sille arvosanaksi "A−".


title: Kurt Hummel

text: Kurt laulaa Beatlesin kappaleet "Got to Get You into My Life" Blainen kanssa ja "Get Back" Rachelin kanssa, joista molemmat ovat mukana soundtrack-albumilla "Glee Sings the Beatles". Kurt laulaa dueton "I Believe in a Thing Called Love" yhdessä Elliot Gilbertin (Adam Lambert) kanssa. "Entertainment Weeklyn" Jodi Walker antoi kappaleelle arvosanaksi "A" ja sanoi, että "Lambertilla on hallussa glamour-rock ja Chris Colferilla falsetti". Jaksossa "Rachel Berry -show", Kurt laulaa dueton "American Boy" Blainen kanssa, joka esiintyy EP:llä "Glee: The Music, The Untitled Rachel Berry Project".


title: Kurt Hummel

text: Kuudennen tuotantokauden jaksossa "Vahvat naiset", Kurt laulaa Carole Kingin kappaleen "It's Too Late" Blainen kanssa duettona. Kappale on EP:llä "Glee: The Music, Jagged Little Tapestry". "Entertainment Weeklyn" Lincee Ray kirjoitti, että "duetto oli täyteläinen ja lupsakka". Kurt laulaa myös kappaleet "Somebody Loves You" Blainen kanssa, joka esiintyy EP:llä "Glee: The Music, Transitioning" sekä "Popular" Rachelin kanssa, joka esiintyy EP:llä "Glee: The Music, 2009". Viimeinen Colferin esittämä kappale sarjassa oli duetto "Daydream Believer" Blainen kanssa, joka esiintyy EP:llä "Glee: The Music, Dreams Come True".


title: Maaningan kirkko

text: Maaningan kirkko on Kuopion Maaningalla sijaitseva Jaakko ja Heikki Kuorikosken vuosina 1826–1845 rakentama puinen tasavartinen ristikirkko, jonka piirustukset laati 1823 valtionarkkitehti Carlo Bassi Intendentinkonttorissa. Kirkossa on seinänkorkuiset kulmaulokkeet, neliömäisestä attikasta kohoaa kulmista viistetty kuputorni. Sakaravarsissa on päätykolmiot, suorakulmaisten ikkunoiden päällä on toinen rivi puolipyöreitä ikkunoita. Sisäkatot ovat laakeat, ristikeskustassa on neljän pilarin kannattama kupu. Kirkon pinta-ala on 985 neliömetriä ja istumapaikkoja siellä on 1 200 hengelle. Kirkkoa on korjattu 1878, 1895, 1902 ja 1937. Alttaritaulun "Ristiinnaulittu" maalasi Ferdinand von Wright, se on jäljennös Berndt Godenhjelmin Kuopion tuomiokirkkoon 1843 maalaamasta alttaritaulusta. Kirkon 18-äänikertaiset urut on valmistanut Kangasalan urkutehdas 1972. Kirkon yhteydessä on erillinen kolminivelinen kellotapuli. Kirkon kuorissa on Mikael Toppeliuksen maalaukseksi arveltu teos "Kristuksen kaste". Virsitaulun kääntöpuolella on maalaus, jonka aiheena on "Kuningas Daavid". Virsitaulun lahjoitti Jacob Rijf 1806, joten mahdollisesti hän on sen valmistanut ja taustamaalauksenkin tehnyt.


title: Johanna Grüssner

text: Johanna Grüssner (14. marraskuuta 1972) on ahvenanmaalainen jazzlaulaja ja -muusikko. Hän on levyttänyt vuodesta 1995 saakka toistakymmentä albumia, monet niistä yhdessä jazzpianisti Mika Pohjolan kanssa.


title: Johanna Grüssner

text: Johanna Grüssner opiskeli Berklee College of Musicissa Yhdysvaltojen Bostonissa ja suoritti sitten master-tutkinnon jazzlaulussa Manhattan School of Musicissa. Opintojen jälkeen hän työskenteli New Yorkin Bronxissa sijaitsevassa koulussa, jonka 10–12-vuotiaista oppilaista hän kokosi ja harjoitti gospel-kuoron. Lapsikuoro matkusti esiintymään Ahvenanmaalle vuosituhannen vaihteessa.


title: Johanna Grüssner

text: Kahdeksan amerikanvuoden jälkeen Grüssner muutti Tukholmaan vuonna 2001. Siellä hän muodosti oman kvintettinsä, johon kuuluivat rumpali Antonio Sanchez, kitaristit Miles Okazaki ja Paul Pesonen sekä basisti Hans Glawischnig. He levyttivät kaksi albumia Naxos-levy-yhtiön ruotsalaiselle Prophone-levymerkille vuosina 2002 ja 2004.


title: Johanna Grüssner

text: Johanna Grüssner ja hänen sisarensa Ella ja Isabella tunnetaan Ulvens Döttrar -nimisenä laulutriona, joka esittää keskiaikaista musiikkia. Vuonna 2004 trio julkaisi esikoisalbuminsa.


title: Mike Chang

text: Mike Chang on kuvitteellinen televisiohahmo amerikkalaisessa sarjassa "Glee" (2009–2015), joka yhdistelee draamaa, komediaa ja musikaalia. Sarjaa esitti Yhdysvalloissa televisiokanava FOX ja Suomessa AVA. Hahmoa näyttelee Harry Shum Jr., joka on esiintynyt sarjassa sen neljännestä jaksosta lähtien. Miken hahmon kehittivät Gleen luojat Ryan Murphy, Brad Falchuk ja Ian Brennan. Hän on valmistunut opiskelija William McKinley -koulusta ja yksi Uusien Tuulien entisistä jäsenistä.


title: Mike Chang

text: Mike esiintyy sarjassa ensimmäistä kertaa jaksossa "Paksuna", McKinley -koulun jalkapallojoukkueen jäsenenä. Hän tanssii Beyoncén kappaleeseen "Single Ladies (Put a Ring on It)" yhdessä Kurt Hummelin (Chris Colfer) ja muiden koulun jalkapallojoukkuelaisten kanssa voittaakseen kisat, ja liittyy Uusiin Tuuliin joukkuetovereidensa Mattin (Dijon Talton) ja Puckin (Mark Salling) kanssa. Mike on erittäin lahjakas tanssija, joka pystyy esittämään monimutkaisia popping ja locking tanssiliikkeitä. Hän laulaa usein taustaa ja esittää lyhyitä tanssisooloja kuoron musiikkiesityksissä. Ensimmäisen tuotantokauden viimeisessä jaksossa, Mike sanoo, että ennen Uusia Tuulia hän pelkäsi tanssia oman huoneensa ulkopuolella.


title: Mike Chang

text: Kesällä Mike ja Tina (Jenna Ushkowitz) ovat taideohjaajina aasialaisella leirillä, missä he suutelevat ja alkavat seurustella. Mike laulaa ensimmäisen kerran jaksossa "Duettoja", missä hän esittää kappaleen "Sing!" musikaalista "A Chorus Line" Tinan kanssa. Hänet valitaan esittämään tanssisarja Brittanyn (Heather Morris) kanssa alueellisiin kisoihin. Heidän jatkuva harjoittelu huolestuttaa Tinaa, joka virheellisesti pelkää menettävänsä Miken Brittanylle; Tina pyytää myöhemmin anteeksi epäilyjään. Mike esittää sarjan ensimmäisen tanssisoolon jaksossa "Unohdettujen ilta".


title: Mike Chang

text: Kesän aikana Tina ja Mike harrastavat seksiä ensimmäisen kerran. Tina kertoo myöhemmin, että kohtaaminen oli ollut ihana koska se oli tapahtunut hänen rakastamansa pojan kanssa. Mike toteaa kolmannen kauden ensimmäisessä jaksossa, että hän käy viimeistä lukuvuottaan. Saatuaan kemiankokeesta arvosanan "A−", hänen isänsä (Keong Sim) on järkyttynyt ja pelkää sen vähentävän hänen mahdollisuuksiaan päästä Harvardiin. Hän vaatii, että Mike keskittyy koulunkäyntiin ja eroaa kuorosta ja tyttöystävästään, joka on auttanut häntä parantamaan laulutaitojaan. Mike pyytää uutta mahdollisuutta ja lupaa tavata yksityisopettajaa parantaakseen arvosanojaan, mutta päättää myöhemmin seurata unelmiaan ja hakea koulun "West Side Story"-musikaaliin esittämällä kappaleen "Cool". Hän jättää väliin tapaamisen yksityisopettajansa kanssa ja myöntää äidilleen (Tamlyn Tomita) haluavansa tulla tanssijaksi. Hänen äitinsä paljastaa, että luopui nuorena unelmastaan tanssijana eikä halua poikansa tekevän samoin. Miken isä saa selville Miken osallistumisesta "West Side Storyyn", ja Mike kertoo hänelle että haluaa olla ammattitanssija, ei lääkäri. Mike katkaisee välit isänsä kanssa kun he eivät löydä yhteistä säveltä, vaikka hän myöhemmin ymmärtää Miken halua tulla tanssijaksi pitkälti tajutessaan toistavansa oman isänsä komentelevia tapoja, mikä johti heidän katkeraan suhteeseen aikuisiällä. Hän tukee Miken päätöstä mennä yliopistoon tanssilinjalle, kun Mikelle annetaan stipendi Chicagossa sijaitsevaan Joffrey Ballet -kouluun hänen valmistuttuaan. Hän ja Tina ovat vielä yhdessä vuoden lopulla, mutta eroavat seuraavan kesän aikana.


title: Mike Chang

text: Mike palaa McKinleyyn auttaakseen kuoroa koulumusikaalin koreografiassa. Mike tapaa Tinan käytävällä ja kysyy, miksei hän hakenut musikaaliin. Tina kertoo jättäytyneensä pois, ettei hänen tarvitsisi olla Miken lähellä, ottaen kuitenkin lopulta vastaan Jinin roolin. Kun musikaali koittaa, Tina ja Mike kertovat ikävöivänsä toisiaan, vaikka haluavat toistaiseksi pysyä ystävinä.


title: Mike Chang

text:
Mike jatkaa pieniä vierailujaan koko neljännen- ja viidennen tuotantokauden ajan. Kuudennella tuotantokaudella hänet nähdään Santanan (Naya Rivera) ja Brittanyn sekä Kurtin ja Blainen (Darren Criss) häissä. Tina paljastaa ystävilleen, että hänestä ja Mikesta on tullut taas parhaita ystäviä ja hän aikoo kosia häntä. Mike yllättyy, kun Tina tunnustaa rakkautensa ja kosii. Mike torjuu hänet ystävällisesti sanoen, että on normaalia haluta tiettyjä asioita kun neljä heidän ystäväänsä menevät naimisiin. He suutelevat, ja palaavat yhdessä juhliin. Hänet esiintyy sarjassa viimeisen kerran esittämässä kappaletta "I Lived" muiden glee-klubilaisten kanssa auditoriossa.
Ensimmäisellä kaudella Mike esiintyi vain muutamassa glee-klubin musiikkiesityksessä. Hänellä ei ollut sooloja tai muita lauluosuuksia, vaikkakin hänet nähtiin muutamassa tanssinumerossa. Hänen ainoa lauluosuus toisella tuotantokaudella on jaksossa "Duettoja", missä hän esittää kappaleen "Sing!" musikaalista "A Chorus Line" Tinan kanssa. Molemmat, "MTV:n" Aly Semigran ja "Daily Newsin" Anthony Benigno nimesivät kappaleen jakson lempikohdaksi, vaikka Benigno antoi sille arvosanaksi "B", koska sen vetovoima jumittui Miken tanssiin hänen lauluesityksensä sijasta. "Vanity Fairin" Brett Berk antoi sille neljä tähteä viidestä, korkeimman arvosanansa koko jaksosta. Vaikka "The Wall Street Journalin" Raymund Flandez ja "Houston Chroniclen" Bobby Hankinson kommentoivat kappaleesta positiivisesti, ensimmäisen mielestä Tinan huudahduksista alkoi tulla ärsyttäviä ja jälkimmäinen ajatteli sen olleen "kaukana illan parhaasta".


title: Mike Chang

text: Kolmannella kaudella, Mike laulaa ensimmäisen soolonsa jaksossa "Aasialainen alisuoriutuja", kun hän pyrkii koulun "West Side Story"-musikaaliin laulamalla kappaleen "Cool". Hänen esityksensä sai paljon positiivistä kritiikkiä kriitikoilta. "Billboardin" Rae Votta kirjoitti, että "Mike Changin ensimmäiseksi sooloksi se on vakuuttava", ja lisäsi, "ehkä hänen pitäisi esittää Tonya Blainen sijasta". "TVLinen" Michael Slezak ajatteli myös, että häntä olisi pitänyt harkita Tonyn rooliin, sillä kappale "esitettiin innolla, rehvastelulla ja karismalla". Siitä huolimatta, hän myönsi ettei Mike (ja Shum) ollut "vahvin laulaja". "Rolling Stonen" Eric Futterman kirjoitti: "Hänellä on luontevat tanssiliikkeet... mutta, vakuuttavimmin, hänen sileä äänensä on kohdallaan, osuen kivasti tiettyihin nousuihin ja laskuihin, mutta enimmäkseen pysyttyään 'tosi coolina', kuten kappaleessa lauletaan".


title: Mike Chang

text: Jaksossa "Rakkauden asialla", hän laulaa kappaleen "L-O-V-E" Tinan kanssa, joka sai enimmäkseen positiivisia arvosteluja. "The Washington Postin" Jen Chaney kutsui sitä söpöksi ja eläväksi, ja antoi sille arvosanaksi "A−", ja "HuffPost TV":n Crystal Bell kutsui sitä ehdottomaksi täydellisyydeksi. Vaikka "TVLinen" Michael Slezak ylisti heidän "suloisia ääniä", hän ihmetteli, miksi heidän "harvinaisen valokeilahetkensä piti toimia taustana Artie-Sugar-Rory draamaan" ja antoi sille arvosanan "B". Chaneyn mielestä "nopeat muokkaukset antoivat kappaleelle kivan energian, mutta estivät meitä myös näkemästä Tinan ja Miken tanssia", jonka hän sanoi olleen harmi. "The Wall Street Journalin" Raymund Flandez ja "Entertainment Weeklyn" Joseph Branniga Lynch ylistivät Miken ääntä; Lynch sanoi, että hänen äänensä "kuulosti upealta", ja Flandez ilmoitti, että "Mikesta on tullut sujut itsensä kanssa laulajana".


title: Slutskyn lause

text: Slutskyn lause kuuluu tilastotieteessä seuraavasti: Jos jakaumille formula_1 ja vakiolle formula_2 on voimassa formula_3 jakauman mielessä ja formula_4, niin formula_5 jakauman mielessä ja formula_6 jakauman mielessä.


title: Alien (Alienin albumi)

text: Alien on ruotsalaisen hard rock -yhtye Alienin debyyttialbumi vuodelta 1988.


title: Treat (yhtye)

text: Treat on ruotsalainen hard rock -yhtye.


title: Treat (yhtye)

text: Treatin juuret juontavat vuoteen 1981, jolloin yhtye toimi vielä nimellä The Boys. Laulaja Robert Ernlund ja kitaristit Anders Wikström ja Leif Liljegren muodostivat hard rock -yhtyeen, jonka vaikutteet olivat peräisin Whitesnaken ja Van Halenin musiikista. Vuonna 1983 rumpali Mats Dahlberg tuli täydentämään kokoonpanoa ja vuotta myöhemmin basisti Tomas Lind liittyi myös mukaan. Yhtyeen ensimmäinen demo sai Mercury Recordsin huomion ja tarjosi Treatille levytyssopimusta. Debyyttialbumi "Scratch and Bite" oli vuoden 1985 odotetuimmista hard rock -julkaisuista Ruotsissa ja Treat sai ansaitsemaansa huomiota. Albumin ensimmäinen single "Too Wild" sai paljon radiosoittoa ja mm. Europe -yhtyeen laulaja Joey Tempest tiesi singlen olevan hitti. Singlen julkaisun aikoihin Lind jätti yhtyeen ja hänet korvasi Kenneth Siewertson. Treat teki suuren kiertueen Ruotsissa, markkinoimalla debyyttialbumiaan. Elokuussa 1985 Dalhberg lähti yhtyeestä ja pian hänen tilalleen otettiin Leif Sundin.


title: Treat (yhtye)

text: Toinen studioalbumi "The Pleasure Principle" julkaistiin seuraavana vuonna 1986. Albumi oli kriitikoiden mielestä genren vahvimpia, mutta ei myynyt lähellekään niin hyvin kuin odotettiin. Albumi hävisi Europe -yhtyeen "The Final Countdown" -albumin menestykselle. Treatilla oli nälkä julkaista lisää musiikkia, joten kolmas studioalbumi julkaistiin jo seuraavana vuonna. Albumi kantoi nimeä "Dreamhunter". "Dreamhunterin" nauhoitusten aikana Sundin päätti lähteä yhtyeestä, joten hänet korvasi Jamie Borger. Vuosi 1988 yhtyeellä meni kiertämällä Yhdysvaltoja. Kiertueen jälkeen Liljegren korvattiin ihmeellisesti uudella kosketinsoittajalla, Patrick Appelgrenillä. Siewertson korvattiin Joakim Larssonilla vuonna 1989. Uudella kokoonpanolla Treat julkaisi "Organized Crime" -albumin. Albumin huonon menestyksen takia Wikström lähti yhtyeestä vuonna 1993 ja Treat hajosi myös samana vuonna.


title: Philo Paz Patrick Armand

text: Philo Paz Patric Armand (s. 12. maaliskuuta 1996 Jakarta) on indonesialainen moottoriurheilija. Hän aloitti uransa karting-sarjoissa. Vuonna 2013 Armand kilpaili Formula Renault NEC -sarjassa saavuttaen 45 pistettä. Samana vuonna hän ajoi neljä kilpailua Formula Renault Alps -sarjassa. Vuonna 2014 Armand ajoi täyden kauden Alps -sarjassa saavuttaen 23 pistettä sijoittuen sarjan 18:ksi. Samana vuonna hän kilpaili Eurocup Formula Renault -sarjassa neljä kilpailua vierailevana kuljettajana. Vuonna 2015 Armand ajoi yhdeksän kilpailua Formula Renault 3.5 -sarjassa saavuttaen yhden pisteen. Vuonna 2016 Armand ajoi GP2-sarjassa Trident-tallissa saavuttamatta kauden aikana yhtään pistettä.


title: Runonlaulajan kädet

text: Runonlaulajan kädet on kalevalainen merkki. Merkki tulee runonlaulajien perinteisestä oletetusta lauluasennosta, jossa he pitävät toisen käsistä kiinni. Akseli Gallen-Kallela käytti merkkiä kuvituksissaan ja se esiintyy hänen suunnittelemassaan Kalevalaseuran tunnuksessa. Suomen Maaseudun Puolue käytti logossaan myös runonlaulajien käsiä.


title: To Pimp a Butterfly

text: To Pimp a Butterfly on yhdysvaltalaisen hip hop -artisti Kendrick Lamarin kolmas studioalbumi, joka julkaistiin 16. maaliskuuta 2015. Elementtejä funkista, jazzista ja spoken wordista yhdistelevä albumi sai kriitikoilta huomattavan positiivisia arvioita.


title: To Pimp a Butterfly

text: Kriitikot arvostivat "To Pimp a Butterflyn" erittäin korkealle: muun muassa Spin antoi albumille arvosanan 10/10, Rolling Stone 4,5/5 ja Pitchfork 9,3/10. Suomalaisista musiikkimedioista Rumban kriitikko kuvaili albumia "yhdeksi 2010-luvun merkkipaalualbumeista" ja antoi arvosanan 9,4/10. Metacritic-sivustolla albumi sijoittuu kaikkien aikojen listalla terävimpään kärkeen kriitikkoarvosteluissa keskiarvolla 97/100 ohittaen rap-albumien kärkipaikkaa keskiarvolla 95/100 pitäneen Stankonian ja käyttäjäarvosteluissa keskiarvolla 91/100.


title: To Pimp a Butterfly

text: Albumilta on julkaistu kolme singleä: "i", "The Blacker the Berry" ja "King Kunta". "i" julkaistiin jo syyskuussa 2014, ja se voitti parhaan rap-kappaleen sekä parhaan rap-esityksen Grammy-palkinnot vuoden 2015 gaalassa. Vuoden 2016 Grammy-gaalassa "To Pimp a Butterfly" voitti parhaan rap-albumin, "Alright" parhaan rap-kappaleen sekä parhaan rap-esityksen ja "These Walls" parhaan räppäystä ja laulua sisältävän kappaleen Grammyn. Yhteensä albumi ja sen kappaleet voittivat siis viisi Grammy-palkintoa.


title: To Pimp a Butterfly

text: Suomen virallisella listalla "To Pimp a Butterfly" nousi parhaimmillaan 14:nneksi viikolla 14/2015. Top 50:ssä albumi pysyi kuusi viikkoa.


title: Innocent Emeghara

text: Innocent Nkasiobi Emeghara (s. 27. toukokuuta 1989 Lagos) on nigerialais-sveitsiläinen jalkapalloilija, pelipaikaltaan hyökkääjä. Hän edustaa kaudella 2015 Major League Soccerissa pelaavaa San Jose Earthquakesia.


title: Innocent Emeghara

text: Emeghara edusti juniorina FC Tössiä, Winterthuria ja Zürichiä. Ensimmäiset miesten sarjaottelunsa hän pelasi Zürichin kakkosjoukkueessa Sveitsin kolmanneksi korkeimmalla sarjatasolla kaudella 2006–2007. Sieltä Emeghara siirtyi toisella sarjatasolla pelaavaan Winterthuriin kaudeksi 2009–2010. Hän teki kauden aikana 17 maalia 28 sarjaottelussa ja siirtyi seuraavaksi kaudeksi pääsarjatasolle Superliigaan Grasshopperin joukkueeseen. Emeghara pelasi ensimmäisen pääsarjaottelunsa 17. heinäkuuta 2010 Neuchâtel Xamaxia vastaan. Hän teki Grasshopperille 14 maalia 40 sarjaottelussa, ja elokuussa 2011 seura myi hänet 2,5 miljoonalla eurolla Ranskan pääsarjassa Ligue 1:ssä pelaavaan Lorientiin.


title: Innocent Emeghara

text: Kaudella 2011–2012 Emeghara pelasi Lorientissa 27 sarjaottelua ja teki viisi maalia, mutta kauden 2012–2013 syyspuoliskolla hän pääsi pelaamaan vain yhdessä edustusjoukkueen sarjaottelussa saaden peliaikaa lähinnä seuran kakkosjoukkueessa. Tammikuussa 2013 Emeghara lainattiinkin Italian pääsarjassa Serie A:ssa pelaavaan Sienaan. Siellä hän teki kevätkauden aikana seitsemän maalia 17 sarjaottelussa, ja Siena hankki hänet pysyvästi heinäkuussa 2,8 miljoonan euron siirtosummalla.


title: Innocent Emeghara

text: Kuitenkin jo elokuussa Emeghara lainattiin kaudeksi 2013–2014 samassa sarjassa pelaavaan Livornoon. Hän pelasi kauden aikana 30 Serie A -ottelua ja teki niissä neljä maalia. Kauden päätyttyä Emegharan sopimusta Sienassa ei jatkettu, ja lokakuussa 2014 hän siirtyi vapaana pelaajana Azerbaidžanin valioliigassa pelaavaan Karabahiin. Emeghara ehti tehdä seuralle viisi maalia kahdeksassa sarjaottelussa, mutta jätti seuran jo tammikuussa 2015 ja liittyi Major League Soccerissa pelaavaan San Jose Earthquakesiin helmikuussa.


title: Innocent Emeghara

text: Emeghara pelasi vuonna 2011 Sveitsin alle 21-vuotiaiden maajoukkueessa kahdeksan ottelua, joissa hän teki viisi maalia. Näistä otteluissa viisi hän pelasi alle 21-vuotiaiden EM-kilpailuissa, joissa Sveitsi saavutti hopeaa. Emeghara teki turnauksessa maalin Islantia vastaan pelatussa alkulohkon ottelussa. Hän oli mukana myös kesäolympialaisissa 2012 pelaten turnauksessa kolme ottelua. Emeghara teki olympialaisissa maalin Etelä-Koreaa vastaan pelatussa ottelussa.


title: Innocent Emeghara

text: Sveitsin A-maajoukkueessa hän oli tehnyt ensiesiintymisensä jo ennen edellä mainittuja turnauksia Englantia vastaan pelatussa EM-karsintaottelussa 4. kesäkuuta 2011. Emeghara pelasi yhteensä neljä ottelua EM-kilpailujen 2012 karsinnoissa ja yhden ottelun .


title: Good Kid, M.A.A.D City

text: Good Kid, M.A.A.D City (tyyliteltynä good kid, m.A.A.d city) on yhdysvaltalaisen hip hop -artisti Kendrick Lamarin toinen studioalbumi, joka julkaistiin 22. lokakuuta 2012. Albumi sai neljä Grammy-ehdokkuutta vuoden 2014 gaalassa, yhtenä näistä ehdokkuus vuoden albumiksi.


title: Good Kid, M.A.A.D City

text: Albumi myi Yhdysvalloissa platinaa, ja se ylsi Billboard 200 -listalla parhaimmillaan toiseksi. Albumilta julkaistiin viisi singleä: "The Recipe", "Swimming Pools (Drank)", "Backseat Freestyle", "Poetic Justice" (feat. Drake) ja "Bitch, Don't Kill My Vibe". Näistä "Swimming Pools (Drank)" oli ehdolla vuoden rap-esitykseksi vuoden 2014 Grammy-gaalassa.


title: Channel Orange

text: Channel Orange (tyyliteltynä channel ORANGE) on yhdysvaltalaisen Frank Oceanin ensimmäinen studioalbumi, joka julkaistiin 10. heinäkuuta 2012. Albumi sai kriitikoilta positiivisia arvioita: muun muassa Pitchfork antoi sille arvosanaksi 9,5/10. Channel ORANGE voitti vuoden 2013 Grammy-gaalassa palkinnon Best Urban Contemporary Album -kategoriassa ja oli ehdolla vuoden albumiksi. Albumin ansioista Ocean oli samassa gaalassa ehdolla parhaaksi uudeksi artistiksi ja "Thinkin Bout You" -ensisingle vuoden levytykseksi. Muita albumilta julkaistuja singlejä olivat kymmenminuuttinen "Pyramids", "Sweet Life", "Lost" ja "Super Rich Kids". Albumi myi kultalevyyn oikeuttavan määrän muun muassa Yhdysvalloissa.


title: Jesus Walks

text: Jesus Walks on yhdysvaltalaisen musiikkiartistin Kanye Westin neljäs single hänen debyyttialbumiltaan The College Dropout. Single julkaistiin 25. toukokuuta 2004. "Jesus Walks" kuvaa Westin kriittisyyttä mediaa kohtaan, joka välttelee kappaleita, jossa käsitellään uskonasioita, kun taas ihannoi kappaleita seksistä, väkivallasta ja laittomista huumeista. Se rankattiin sijalle 273 Rolling Stonen 500 Greatest Songs of All Time -listalla.


title: Masters

text: Masters tarkoittaa seuraavia:


title: Puumalan kirkko

text: Puumalan Johannes Kastajan kirkko on Puumalassa sijaitseva Taavetti Rahikaisen 1830-1832 rakentama puinen tasavartinen kaksoisristikirkko eli kahtamoinen, jonka piirustukset laati 1823 Gustav Wilhelm Viksten valtionarkkitehti Carlo Bassin vahvistamana Intendentinkonttorissa. Rahikainen muutti kuitenkin piirustuksia muun muassa korottamalla kirkon seiniä ja lisäämällä toisen kerroksen ikkunoita. Kirkossa on seinänkorkuiset kulmaulokkeet, neliömäisestä attikasta kohoaa monisärmäinen kuputorni. Sakaroiden päädyistä ulkonevat matalat satulakattoiset eteiset. Sisäkatoissa on tynnyriholvaus, ulokkeissa taitekatot ja ristikeskustassa monitaitteinen kupolinjalusta, josta kohoaa kahdeksankulmainen kupu. Kirkon pinta-ala on 1300 neliötä ja istumapaikkoja siellä on 1200 hengelle. Kirkkoa on korjattu 1905, 1911, 1921, 1927 ja 1938. Sisätilojen alkuperäinen holvaus paljastettiin vuosien 1961-1962 entisöinnissä, jonka suunnitteli arkkitehti Heikki Havas. Alttaritaulun "Ristiinnaulittu" maalautti ja lahjoitti Johannes Luukkonen 1878. Kirkon 36-äänikertaiset urut on valmistanut Kangasalan urkutehdas 1962, niiden julkisivu on Jens Zachariassenin uruista vuodelta 1898.


title: Puumalan kirkko

text: Kirkon peruskorjaus tehtiin 2006-2007 arkkitehti Jaakko Merenmiehen johdolla, jolloin muun muassa uusittiin sähköt sekä valaistus-, äänentoisto- ja hälytysjärjestelmät, samoin kuin maalattiin uudelleen kaikki kirkon maalatut pinnat. Kirkon erillinen puinen kellotapuli on vuodelta 1806 ja se rakennutti ja ehkä suunnittelikin Jussi Salonen. Tapulin paanukatto uusittiin 1999 ja tapuli korjattiin kirkon peruskorjauksessa 2006. Tapulin kahdesta kellosta suurempi on valettu Tukholmassa 1801 ja sen kyljessä on teksti ""Tulkaa tänne lapset kuulkaat minua minä opetan teille Herran pelvo. Ps 34,12"". Kirkon ja kellotapulin välissä on sankarihautausmaa, jonka muistomerkin "Tulevaisuus" suunnitteli kuvanveistäjä Armas Tirronen 1959.


title: Lonka

text: Lonka on suomalainen sukunimi, joka on muun muassa seuraavilla henkilöillä:


title: Lautaportaanjärvi

text: Lautaportaanjärvi on Kanta-Hämeessä Tammelassa Lautaportaalla sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Vaihijoen valuma-alueeseen.


title: Lautaportaanjärvi

text: Järven pinta-ala on 8,2 hehtaaria ja sen pituus on 750 metriä ja leveys 250 metriä. Järven eteläpäähän laskevat suo-oja, jotka tuovat vettä esimerkiksi Mertasuolta, jossa sijaitsee Mertalammi. Eräs toinen oja tuo vettä idästä, missä sijaitsevat Iso Hosionlammi ja Pikku Hosionlammi. Ison Hosiojärvestä ei näytä lähtevän laskuojaa, joten sen liikavedet suotuvat alaville maille eli Mertasuolle päin. Järven luusua sijaitsee järven pohjoisrannalla, josta saa alkuunsa 100 metriä pitkä laskuoja Pitkäjärveen.


title: Lautaportaanjärvi

text: Järven rantaviiva on 1,9 kilometriä pitkä ja sen ranta on pääosin moreenipohjaista metsämaastoa. Järven kapein kohta on 50 metriä leveä eikä järvessä ole saaria. Eteläpäässä on loma-asuntoja, joille pääsee metsäautotieto pitkin Lautaportaan kylältä.


title: Iso Hosionlammi

text: Iso Hosionlammi on Kanta-Hämeessä Tammelassa Lautaportaalla sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Vaihijoen valuma-alueeseen.


title: Iso Hosionlammi

text: Järven pinta-ala on 7,7 hehtaaria ja sen pituus on 500 metriä ja leveys 350 metriä. Se on lähes kolmion muotoinen ja siihen laskee useat suo-oja ympäröiviltä soilta. Yksi tulo-ojista tuo vedet Pikku Hosionlammilta. Järven luusuaa ei näy peruskartassa, mutta historiallisista syistä vanha oja lienee salaojana ja se laskee avo-ojia myöten Lautaportaanjärveen.


title: Iso Hosionlammi

text: Järven rantaviiva on 1,3 kilometriä pitkä ja sen ranta on pääosin moreenipohjaista metsämaastoa. Järven pohjoisranta rajautuu vasten Pätinkiharjua, joka erottaa sen Lunkinjärvestä. Harjun pohjavedet tulevat esiin järven ympäristössä ja ovat soistuttaneet maastoa järven ympäriltä. Rannoille on rakennettu neljä loma-asuntoa, joille johtaa tiet yhdystieltä 2846.


title: Iso Hosionlammi

text: Vuoden 1884 Senaatin kartastossa järven nimi kirjoitettiin "Ylösjärvi". Järvestä lähti laskuoja etelään ja päättyi Lautaportaanjärveen.


title: Pikku Hosionlammi

text: Pikku Hosionlammi on Kanta-Hämeessä Tammelassa Lautaportaalla sijaitseva lampi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Lampi kuuluu Myllyjoen valuma-alueella Pehkijärveen laskevaan Vaihijoen valuma-alueeseen.


title: Pikku Hosionlammi

text: Soikion muotoinen lampi on halkaisijaltaan 80 metriä ja se sijaitsee pienen ojitetun suon keskellä. Suon pohjoispuolta reunustaa Pätinkiharju. Harjun reunaan rajautuvat myös Iso Hosionlammi ja Hautalammi ja on mahdollista, että kolme järveä ovat maaston muodon perusteella suppia.


title: Pikku Hosionlammi

text: Vuoden 1884 Senaatin kartastossa Ison Hosionlammin nimi kirjoitettiin "Ylösjärvi". Kartassa ei kuitenkaan lue lammen omaa nimeä.


title: Marttanukke

text: Martta-nuket ovat Turun Marttojen vuosina 1908–1974 valmistamia nukkeja. Martta-nukkejen päät ja kädet tehtiin yleensä paperimassasta, vartalo täytettiin sahanpurulla ja valmistajan punainen leima näkyy nukkejen rinnassa. Nukkejen vaatteisiin liimattiin valmistajasta kertova paperilappu, joka on kuitenkin usein leikeissä irronnut. Marttanukkejen valmistus oli suurimpia ja pitkäaikaisimpia nukketeollisuuden muotoja Suomessa.


title: Marttanukke

text: Marttajärjestö perustettiin 1899, aikana jolloin naisilla alkoi olla tarvetta ja halua oman rahan ansaitsemiseen. Martat yrittivät kehittää naisille lisätuloja muun muassa kanojen kasvatuksesta ja kananmunien organisoidusta myynnistä. Kanojen pito oli kuitenkin yhä hankalampaa enimmäkseen kaupunkilaisista koostuville marttajärjestön jäsenille, jotka aluksi olivat sivistyneistön rouvia ja vähitellen yhä enemmän teollisuustyöläisiä. Ompelu ja muu käsityö huomattiin pian sopivammaksi lisäansioksi, mutta vaatteiden valmistus vaati erityistä taitoa ja olkihattujen tekemiseen ei löytynyt opettajaa. Turussa joku sai idean nukkejen valmistamisesta, mistä marttojen johto ei aluksi innostunut. Yksityisen lahjoituksen avulla ja Aurora Janssonin johdolla nukkejen teko saatiin kuitenkin alkuun. Janssonilla saati toimintaan mukaan tulleilla muilla naisilla ei ollut aluksi varsinaista taitoa nukkejen tekoon, mutta sitäkin enemmän intoa. Tekijät ideoivat paljon nukkemalleja, joita sitten kehitettiin ja karsittiin yhdessä. Marttojen Nukkelan toimintavuosikymmenien mittaan tuotantoon otettuja malleja oli yhteensä toistasataa.


title: Marttanukke

text: Nukkejen posliiniset päät tuotiin aluksi Saksasta Gebrüder Heubachin nukketehtaalta. Niiden tilalla alettiin käyttää halvempia päitä, jotka oli valmistettu guttaperkasta, kankaasta sekä 1910-luvun lopulla paperimassan ja kipsin sekoituksesta, jonka kehitti maalarimestari Henrik Emil Nurmi. Vuosikymmentä myöhemmin hän haki patenttia massaan, joka koostui lähinnä sulfaattiselluloosasta ja savesta. Molemmat maailmansodat vaikeuttivat turkulaisen nukketeollisuuden toimintaa. Vuonna 1942 kansanhuoltoministeriö epäsi siltä kaikkien materiaalien tuontilisenssit, ja nukkeja jouduttiin tekemään paperi- ja lakanakankaasta.


title: Marttanukke

text: Nukkela kasvoi harrastustoiminnasta vähitellen merkittäväksi liiketoiminnaksi. Varsinainen tehdas se ei ollut, vaan nuket valmistettiin pääasiassa kotityönä; vain nukkejen pukeminen ja muu viimeistely tapahtui Nukkelassa. Vuonna 1918 Marttanukkeja teki Turussa ja sen lähiympäristössä 112 henkeä, minkä lisäksi yhteistyökumppanina toimineessa Emil Nurmen leikkikaluvalmistamossa työskenteli 30 henkeä. Marttojen kanssa kilpailevia nukkeyrityksiä alkoi syntyä, ja niistä tunnetuimmaksi muodostui hyvin samanlaisia tuotteita valmistanut Herralan nukketehdas.


title: Marttanukke

text: Aluksi nukkeja myytiin Etelä-Suomen kaupunkien toreilla ja markkinoilla sekä osallistumalla näyttelyihin ja messuihin myös Suomen ulkopuolella. Vuosina 1930 ja 1950 marttanuket palkittiin kultamitalilla Suomen Suurmessuilla Helsingissä. Vuodesta 1912 vuoteen 1957 nukkeja myi kauppamatkustaja Martta Lehtovaara. Nukkeja sai tilata myös postimyyntinä Emäntälehden ja Kotilieden ilmoitusten kautta. Nuket pääsivät usein myös Kotilieden kansikuviin.


title: Marttanukke

text: 1930-luvun alussa syntyi Nukketeollisuuden ehkä suosituin nukke, silmänsä sulkeva, Hollywoodin lapsitähti Shirley Templeä muistuttava Bebe. Muita suosittuja marttanukkeja olivat kansallispukuun puetut mallit. Ehkä tunnetuimmaksi marttanukkejen tekijäksi nousi Ester Railakka.


title: Marttanukke

text: Toisen maailmansodan jälkeen perinteisiä materiaaleja halvemmat muovi ja kumi alkoivat vallata alaa nukenpäiden valmistuksessa. 1950-luvun puolivälissä markkinoille tulivat suuret liikuvilla silmillä ja äänellä varustetut nuket. Ulkomaantuonnin lisäksi muovinukkeja alkoi valmistaa Suomessa muun muassa vihtiläinen Dollytex. Marttojen nukketeollisuus vastasi kilpailuun tuomalla 1960-luvulla markkinoille kankaisen mollanuken, aloittamalla uudelleen eläinlelujen valmistuksen ja uudistamalla matkamuistoina suosittujen kansallispukunukkejen vartaloa.


title: Marttanukke

text: Halpatuonnin ja muun kilpailun lisäksi marttojen nukketuotanto alkoi kärsiä myös sisäisistä ristiriidoista. Vuonna 1974 Marttayhdistys myi nukketuotannon Kanervan perheelle.


title: Mertalammi

text: Mertalammi on Kanta-Hämeessä Tammelassa sijaitseva lampi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Lampi kuuluu Myllyjoen valuma-alueella Pehkijärveen laskevaan Vaihijoen valuma-alueeseen.


title: Mertalammi

text: Lammen pinta-ala on 1,3 hehtaaria ja sen pituus on 170 metriä ja leveys 100 metriä. Lampeen laskee muutama suo-oja. Sen luusuat sijaitsevat lammen pohjoisrannalla, josta saa alkuunsa noin kilometrin pituinen laskuoja Lautaportaanjärveen.


title: Mertalammi

text: Lammen rantaviiva on 450 metriä pitkä ja sen ranta on pääosin suota, jota ympäröi moreenipohjainen metsämaasto. Idässä kohoaa Mertalamminkallio noin 20 metriä korkeammalle. Rannat ovat rakentamattomat eikä lammen rantaan johda teitä.


title: Mertalammi

text: Vuoden 1884 Senaatin kartastossa lammen nimi kirjoitettiin "Mertaslampi".


title: Hautalammi (Tammela)

text: Hautalammi on Kanta-Hämeessä Tammelassa Lautaportaalla sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Vaihijoen valuma-alueeseen.


title: Hautalammi (Tammela)

text: Järven pinta-ala on 4,6 hehtaaria ja sen pituus on 300 metriä ja leveys 250 metriä. Siihen ei tule muualta ojia, vaan sen vesitalous perustuu sadantaan ja pohjaveden nousemiseen pinnalle. Järvellä ei myöskään ole laskuojaa.


title: Hautalammi (Tammela)

text: Järven rantaviiva on 860 metriä pitkä ja sen ranta on pääosin moreenipohjaista metsämaastoa. Etelässä sitä rajoittaa Pätinkiharju, joka erottaa sen Iso Hosionlammista ja Pikku Hosionlammista. Rannoille on rakennettu toista kymmentä loma-asuntoa, joille pääsee yhdystieltä 2846.


title: Hautalammi (Tammela)

text: Vuoden 1855−1856 Kalmbergin kartastossa järven nimi kirjoitettiin "Haukalampi".


title: Bergqvist

text: Bergqvist on muun muassa seuraavien henkilöiden sukunimi.


title: Muroleen kirkko

text: Muroleen kirkko on Ruoveden Muroleella sijaitseva arkkitehti Lauri Auteron suunnittelema, vuosina 1928–1932 rakennettu puinen päätytornillinen pitkäkirkko. Toisen pitkän sivun alttaripäädyn kulmasta ulkonee sakasti. Runkohuonessa on alttaripäädystä aumattu katto, sisäseinät ovat hirsipinnalla ja sisäkatto laelta pyöristetty. Kirkon kolminivelinen päätytorni on muodoltaan perinteisen kellotapulin tyyppinen, tornin kello on vuodelta 1933. Kirkon pinta-ala on 270 neliömetriä, ja istumapaikkoja siellä on 350 hengelle. Kirkon ulkomaalaus uusittiin 1979. Alttaritaulun "Jeesus Getsemanessa" maalasi Lennart Segerstråle 1951. Kirkon läheisyydessä on hautakappeli vuodelta 1933.


title: Tahjanjärvi

text: Tahjanjärvi on Kanta-Hämeessä Tammelassa Torajärvellä sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Vaihijoen valuma-alueeseen.


title: Tahjanjärvi

text: Järven pinta-ala on 15 hehtaaria ja sen pituus on 700 metriä ja leveys 300 metriä. Siihen laskee muutama suo-oja, joista yksi tuo vettä Torajärvestä. Järven luusua sijaitsee järven länsirannalla, josta saa alkuunsa 300 metriä pitkä suo-oja, joka yhtyy Okslammilta tulevaan laskuojaan ennen laskemistaan Pitkäjärveen.


title: Tahjanjärvi

text: Järven rantaviiva on 1,7 kilometriä pitkä ja sen ranta on pääosin moreenipohjaista metsämaastoa. Rannoille on rakennettu toistakymmentä loma-asuntoa, joille johtaa tiet yhdystieltä 2846. Etelärantaan päättyy pitkänmuotoinen luonnonsuojelualue.


title: Tahjanjärvi

text: Vuoden 1884 Senaatin kartastossa järven nimi kirjoitettiin "Wähäjärvi".


title: Okslammi (Tammela)

text: Okslammi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Vaihijoen valuma-alueeseen.


title: Okslammi (Tammela)

text: Järven pinta-ala on 22,1 hehtaaria ja sen pituus on 800 metriä ja leveys 350 metriä. Siihen laskee useita suo-ojia, joista yksi tuo vettä puoli metriä ylemmältä Paskolammilta. Järven luusua sijaitsee järven etelärannalla, josta saa alkuunsa 1,8 kilometriä pitkä suo-oja Pitkäjärvelle, joka virtaa siihen Munalammin kautta.


title: Okslammi (Tammela)

text: Järven rantaviiva on 2,2 kilometriä pitkä ja sen ranta on pääosin moreenipohjaista metsämaastoa, joka on luoteispuolelta soistunutta. Rannoille on rakennettu runsaasti loma-asuntoja, joille johtaa tiet Lautaportaan suunnalta.


title: Torajärvi (Tammela)

text: Torajärvi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Vaihijoen valuma-alueeseen.


title: Torajärvi (Tammela)

text: Järven pinta-ala on 11,5 hehtaaria ja sen pituus on 550 metriä ja leveys 300 metriä. Siihen laskee muutama suo- ja metsäoja. Järven luusua sijaitsee järven pohjoisrannalla, josta saa alkuunsa 300 metriä pitkä suo-oja Tahjanjärvelle.


title: Torajärvi (Tammela)

text: Järven rantaviiva on 1,7 kilometriä pitkä ja sen ranta on pääosin moreenipohjaista metsämaastoa. Järvi rajautuu idässä Toraharjuun, jonka jyrkät rinteet päättyvät järven rantaveteen. Harjun pinnalle pyrkivät pohjavedet ovat soistuttaneet järven rantoja, jonka vuoksi rakentaminen on ollut järkevää vasta kauempana. Keskellä järveä on pituudeltaan 100 metrinen saari, joka on rauhoitettua aluetta. Toinen rauhoitettu alue sijaitsee harjun päällä kohdassa, missä sijaitsee Saarnakivi. Järven sivuitse kulkee yhdystie 2846.


title: Camping

text: Camping (leirintä) on leirintäalueisiin tukeutuvaa matkailua, jossa leiriydytään camping-alueille. Yöpymiseen käytetään telttaa, matkailuautoa, matkailuvaunua tai retkeilymajoja.


title: Camping

text: Retkeilyyn verrattuna camping-harrastajalla on käytössään enemmän mukavuuksia ruokailussa, peseytymisessä ja yöpymisessä, mutta näiden välillä ei ole ehdotonta rajaa. Camping on 1900-luvun aikana kehittynyt telttailusta kohti mukavampia majoittumisen muotoja. Liikkumisen tapoina olivat alkuaikoina pyöräily, kävely ja julkiset kulkuneuvot. Telttailu liittyy nykyisin usein suuriin kesätapahtumiin, mutta monet lomamatkailijat pyrkivät teltan sijasta mukavampaan majoittumiseen.


title: Säde Matikka-Nieminen

text: Säde Kerttu Onerva Matikka-Nieminen (11. maaliskuuta 1922 Räisälä – 10. helmikuuta 2015 Helsinki) oli suomalainen näyttelijä, ohjaaja ja näytelmäkirjailija. Hän on näytellyt muun muassa Mikkelin teatterissa ja työskennellyt ohjaajana Imatran kaupunginteatterissa.


title: Anna Takanen

text: Anna Takanen (s. 1968 Ruotsi) on ruotsinsuomalainen näyttelijä, ohjaaja ja teatterinjohtaja. Hän työskenteli vuodesta 2006 Göteborgin kaupunginteatterissa. Vuonna 2015 hänet valittiin Tukholman kaupunginteatterin taiteelliseksi johtajaksi toimitusjohtaja Benny Fredrikssonin rinnalle. Hän on näytellyt aiemmin sen Unga Klara -teatterissa.


title: Anna Takanen

text: Takasen isä tuli nelivuotiaana sotalapseksi Ruotsiin. Takanen on viettänyt kesiä Suomessa. Hänen serkkunsa on suomalainen toimittaja, kirjailija ja poliitikko Päivi Storgård.


title: Pjotr Zaharov

text: Pjotr Vadimovitš Zaharov (, s. 27. heinäkuuta 1982 Severodvinsk, Neuvostoliitto) on venäläinen jääpalloilija, pelipaikaltaan puolustaja. Hän edustaa Zorki Krasnogorskia.


title: Pjotr Zaharov

text: SeurajoukkueessaMaajoukkueessa


title: Tetrapodomorpha

text: Tetrapodomorpha on ryhmä, johon kuuluvat tetrapodien lisäksi niiden sukulaiset, jotka jollakin tavalla muistuttavat enemmän niitä kuin nykyisiä keuhkokaloja. Kun näitä tetrapodien sukulaisia tarkastellaan, selviää raajajen kehitys. Esimerkiksi kun tarkastellaan suvun "Eusthenopteron" eturaajaa ja suvun "Acanhostega" eturaajaa. "Acanthostega" muistutti sammakkoeläimiä, mutta sen ruumiin rakenne oli jonkin verran kalamaisempi kuin oikeilla sammakkoeläimillä. Varhaisin sammakkoeläimiin kuulunut suku oli "Ichthyostega". Muita varhaisia "Tetrapodomorphaan" kuuluneita sukuja olivat "Pandericthys, Elginerpeton, Ventastega, Metaxygnathus, Hynerpeton ja Turlerpeton".


title: Lucy Punch

text: Lucy Punch (s. 30. joulukuuta 1977 Lontoo, Yhdistynyt kuningaskunta) on englantilainen näyttelijä, joka tehnyt rooleja elokuvissa, televisiossa ja teatterissa. Tunnettuja elokuvia, joissa hän on esiintynyt, ovat mm. "Lumottu Ella", "Hot Fuzz", "Bad Teacher", "You Will Meet a Tall Dark Stranger" ja "Into the Woods". Punch on näytellyt myös useissa englantilaisissa televisiosarjoissa, useimmiten sivurooleissa.


title: Lucy Punch

text: Hän on työskennellyt myös Royal Court ja Bush Theatressa Lontoossa. Nuorena Punch näytteli National Youth Theatressa. Nykyään hän asuu West Hollywoodissa, Los Angelesissa.


title: Lucy Punch

text: Punchin debyyttirooli oli kuningatar Stephanie televisioelokuvassa "The New Adventures of Robin Hood" vuonna 1998. Hän näytteli myös brittiläisessä nuorten sitcom-sarjassa "Renford Rejects". Punch on tehnyt vierailevia rooleja myös sarjoissa "Doc Martin", "Midsomerin murhat" ja "The 10th Kingdom".


title: Linus Pettersson

text: Linus Pettersson (s. 13. toukokuuta 1987 Motala) on ruotsalainen jääpalloilija, pelipaikaltaan puolustaja. Hän edustaa Ruotsin Elitserienissä pelaavaa Sandvikens AIK:ta.


title: Linus Pettersson

text: Pettersson on pelannut ennen vuoden 2015 MM-kisoja kaikkiaan 47 maaottelua ja neljät MM-kisat ja saavuttanut niissä kaksi maailmanmestaruutta eli vuosina 2010 ja 2012. MM-otteluita hän on pelannut kaikkiaan 27 ja tehnyt niissä 2 maalia. Kauden 2013 MM-kisat Pettersson joutui jättämään väliin silmävamman vuoksi.


title: Linus Pettersson

text: Pettersson aloitti uransa Motalassa. Kaudeksi 2004–2005 hän siirtyi Motalasta Sandviken AIK:hon, jossa hän pelasi ensin pääosin Sandvikenin juniorijoukkueissa. Kaudeksi 2005-2006 hän siirtyi vuokralle Söderforsiin, mutta palasi seuraavalla kaudella 2006 takaisin Sandvikeniin, jossa on pelannut kahta Venäjän kautta lukunnottamatta eli nyt yhteensä seitsemän kautta. Mestaruuksia on tullut Sandvikenin paidassa kaikkiaan kaksi.


title: Linus Pettersson

text: Linus Pettersson siirtyi syksyllä 2012 Venäjän liigaan Krasnogorskin Zorkiin. Heti avajaisiksi hän oli voittamassa Jääpallon maailmancupia Zorkin riveissä. Venäjän kausi oli Petterssonille menestyksekäs. Hän pelasi venäläisessä huippuseurassa kauksi kautta ja saavutti hopea- ja pronssimitalit.


title: Linus Pettersson

text: Kaudeksi 2014 Pettersson palasi Ruotsiin ja kotiseuraansa Sandvikeniin, jossa saavutti hopeamitalin kyseisellä kaudella.


title: Linus Pettersson

text: Maajoukkueessa


title: Linus Pettersson

text: Seurajoukkueissa


title: Fruktokinaasi

text: Fruktokinaasi eli ketoheksokinaasi on entsyymi, joka osallistuu fruktoosin metaboliaan. Se katalysoi fosfaattiryhmän siirtämistä ATP-molekyyliltä fruktoosille ja tuotteena muodostuu fruktoosi-1-fosfaattia. Fruktokinaasin EC-numero on EC 2.7.1.3.


title: Fruktokinaasi

text: Ihmisellä esiintyy fruktokinaasista kahta isoentsyymiä: Fruktokinaasi A ja fruktokinaasi C. Näistä fruktokinaasi C:tä tuottavat maksan, munuaisten ja suoliston solut ja fruktokinaasi A:ta esiintyy useissa muissakin kudoksissa. Rakenteeltaan entsyymi on kahdesta samanlaisesta yksiköstä koostuva homodimeeri ja ihmisen fruktokinaasin molekyylimassa on 75 kDa. Entsyymi vaatii toimiakseen sekä yksiarvoisen, että kaksiarvoisen ionin. Tyypillisesti yksiarvoinen ioni on kaliumioni ja kaksiarvoinen ioni on magnesiumioni. Fosforuktokinaasin aktiivisen kohdan aspartaattimuodossa oleva asparagiinihappo deprotonoi fruktoosi C1-asemaan sitoutuneen hydroksyyliryhmän, jolloin siitä tulee voimakkaammin nukleofiilinen ja reagoi elektrofiilisen ATP:n fosfaattiryhmän kanssa.


title: Fruktokinaasi

text: Fruktokinaasin puutos on harvinainen periytyvä sairaus, joka aiheuttaa fruktoosin kertymistä vereen ja virtsaan.Entsyymin puutos ei aiheuta merkittävää terveyshaittaa.


title: Jennifer Lawrencen filmografia

text: Jennifer Shrader Lawrence (s. 1990) on yhdysvaltalainen näyttelijä. Muutaman televisioroolin jälkeen Lawrence teki läpimurtonsa elokuvassa "Winter’s Bone" (2010), josta hän sai muun muassa parhaan naispääosan Oscar-ehdokkuuden. Lawrence liittyi "X-Men"-elokuvasarjaan vuonna 2011, kun hän näytteli Mystikkoa elokuvassa "". Hän uusi roolinsa elokuvissa "" (2014) ja "" (2016) ja tulee uusimaan roolinsa elokuvassa "" (2019). Lawrence esiintyi pääroolissa Katniss Everdeeninä "Nälkäpeli"-sarjassa, jonka elokuvia ovat "Nälkäpeli" (2012), "Nälkäpeli – Vihan liekit" (2013), "Nälkäpeli – Matkijanärhi, osa 1" (2014) ja "Nälkäpeli – Matkijanärhi, osa 2" (2015).


title: Jennifer Lawrencen filmografia

text: Elokuvasarjojen ohella Lawrence näytteli useissa independent-elokuvissa. Hän näytteli romanttisessa draamaelokuvassa "Like Crazy" (2011), draamakomediassa "Majava" (2011) ja kauhuelokuvassa "House at the End of the Street" (2012). Hän näytteli Bradley Cooperin kanssa David O. Russellin ohjaamassa romanttisessa draamakomediassa "Unelmien pelikirja" (2012), josta Lawrence palkittiin parhaan naispääosan Oscarilla ja Golden Globella. Hän näytteli Cooperin kanssa myöhemmin elokuvissa "American Hustle" (2013), "Serena" (2014) ja "Joy" (2015). Vuonna 2016 Lawrence näytteli Chris Prattin kanssa tieteiselokuvassa "Passengers".


title: Adelsön kirkko

text: Adelsön kirkko on Ruotsissa Ekerön kunnassa sijaitseva kirkkorakennus. Se on rakennettu kivestä 1100-luvun lopussa. Paikalla on todennäköisesti sijainnut puukirkko, mutta siitä ei ole löydetty mitään jälkiä.


title: Adelsön kirkko

text: Alun perin kirkossa oli runkohuone ja kapeampi kuori, mutta 1300-luvulla siihen lisättiin sakaristo ja sittemmin kirkkoa remontoitiin perusteellisesti. Ensin rakennettiin torni ja tiiliholvit, 1470-luvulla kuoria levennettiin ja yhdistettiin se runkohuoneen kanssa. Vuonna 1753 torni sai nykyisen ulkonäkönsä. 70 vuotta myöhemmin sisäänkäynti siirrettiin eteläsivulta nykyiseen paikkaansa torniin, lisättiin uusia ikkunoita ja laajennettiin vanhoja. Sen jälkeen ei ole tehty mitään isompia ulkoisia muutoksia.


title: Adelsön kirkko

text: Sisustus on säästeliäs. Kastemalja on 1100-luvun lopusta ja krusifiksi 1500-luvun jälkipuoliskolta. Saarnastuoli tehtiin 1786 ja lehteri vuoden 1832 yhteydessä.


title: Adelsön kirkko

text: Eero Raittisen laulama alkujaan ruotsalainen iskelmä Vanha holvikirkko on kirjoitettu Adelsön kirkosta.


title: Saara Kuugongelwa

text: Saara Kuugongelwa-Amadhila (s. 12. lokakuuta 1967 Okahao, Omusati, Namibia) on namibialainen poliitikko ja Namibian pääministeri vuodesta 2015. Aiemmin hän on toiminut Namibian valtiovarainministerinä vuosina 2003–2015.


title: Erkki Nghimtina

text: Erkki Nghimtina (s. 16. syyskuuta 1948 Ohangwena, Namibia) on namibialainen poliitikko. Hän on toiminut Namibian työ- ja liikenneministerinä vuodesta 2013 ja toimi sitä ennen kaivos- ja energiaministerinä vuodesta 2005.


title: Erik Lönnroth (historioitsija)

text: Nils Erik Magnus Lönnroth (1910–2002) oli ruotsalainen historioitsija. Hän oli Upsalan yliopiston historian professori 1942–1953, Göteborgin yliopiston historian professori 1953–1977. Ruotsin akatemian jäsen hän oli vuodesta 1962. Lönnroth oli runsaat puoli vuosisataa hyvin vaikutusvaltainen ruotsalaisessa kulttuurielämässä sekä tieteellisen työnsä että yliopisto- ja tutkimuspoliittisen toimintansa ansiosta.


title: Löparö

text: Löparö on saari Suomenlahdessa Sipoon rannikolla. Saarella on Löparön kartano, joka kuuluu valtakunnallisesti merkittäviin rakennettuihin kulttuuriympäristöihin. Löparön kylä on vielä 1700-luvulla sijainnut kartanon etelän puoleisella mäellä. Se autioitui luultavasti 1800-luvun alkupuoliskolla. Saaressa kartanon alueella on valmistettu kalkkia, ruutia ja säilykkeitä. Metsissä on jälkiä 1500-luvulla käytetyistä salpietariuuneista.


title: Laila Björkstam

text: Laila Marita Björkstam (23. toukokuuta 1941 Helsinki) on suomenruotsalainen näyttelijä ja teatterinjohtaja. Koulutukseltaan hän on teatteritieteen maisteri.


title: Laila Björkstam

text: Laila Björkstam on ollut noin 30 vuotta kiinnitettynä Helsingin Lilla teaterniin, mutta on työskennellyt myös Svenska Teaternissa. Hän toimi Åbo Svenska Teaterin johtajana lamavuosina 1991–1994, jolloin teatteri joutui ensimmäisenä suomalaisteatterina lomauttamaan työntekijöitään huolimatta musikaalimenestyksestä "La Cage aux Folles".


title: Diskosuper

text: Diskosuper on Pertti Venetjoen ohjaama suomalainen elokuva vuodelta 1996. Lajityypiltään elokuva on lyhyt musiikkivideo. Pääosassa näyttelee Sami Uotila.


title: Anglofilia

text: Anglofilia tarkoittaa brittiläisen kulttuurin ihailua. "Anglofiili" on Englannin tai englantilaisuuden ystävä. "Anglomania" tarkoittaa kiihkeää englannin ja englantilaisuuden ihailua.


title: Anglofilia

text: Sanaa "anglofiili" mainitaan käyttäneen ensimmäisenä Charles Dickens vuonna 1864 "All the Year Round" -lehdessä, missä hän kuvasi vuodesta 1829 alkaen julkaistua ranskalaista lehteä "Revue des Deux Mondes" ”edistyneeksi ja jossain määrin ’anglofiiliseksi’”


title: Anglofilia

text: Historiankirjoituksessa anglofilialla kuvataan valistuksen ajan ilmiötä Manner-Euroopassa, kun valistusajattelijat käyttivät brittiläistä yhteiskuntaa mallina omissa yhteiskuntafilosofioissaan tarkoituksenaan omien maittensa yksinvaltaisten järjestelmien muuttaminen. Englannin parlamentti on kokoontunut mainiosta vallankumouksesta 1689 alkaen säännöllisesti ja sillä on siitä alkaen ollut ylivalta moniin kuninkaan päätöksiin Bill of Rights -säädöksen mukaan. Tunnettuja englantilaista valtiojärjestelmää ihailevia valitusfilosofeja olivat Voltaire ja Montesquieu.


title: Anglofilia

text: Varhaisia anglofiileja oli ranskalainen hugenotti Paul de Rapin de Thoyras (1661–1725), joka oleskeli pitkään Englannissa. Hän ylisti englantilaista järjestelmää ja kuvaili sitä ”sekamuotoiseksi monarkiaksi.” Voltaire matkusti vuosina 1726–1729 Englannissa ja kirjoitti siitä kirjan nimellä "Letters concerning the English nation" (Lontoo 1733), joka julkaistiin seuraavana vuonna Ranskassa nimellä "Lettres philosophiques sur les Anglais" (Rouen 1734). Tämä teki hänestä tunnetun anglofiilin. Voltaire ihaili brittien vapaamielisiä poliittisia aatteita ja laitoksia ja erityisesti alahuonetta. Hän piti sitä äänioikeuden rajallisuudesta huolimatta kansaa edustavana laitoksena. Ranskassa teos sensurointiin ja määrättiin poltettavaksi. Montesquieu on ehkä tunnetuin aikansa anglofiili teoksensa "De l’Esprit des Lois" (”Lakien henki”, 1748) vuoksi. Kirjassaan hän kuvasi Britannian valtiovallan toimintaa sen säädösten mukaisina ihanteellisesti toimivana. Hän teki näin tietoisena järjestelmän ongelmista, kuten rajoitetusta äänioikeudesta tai äänien ostamisesta. Syynä oli se, että hän samanaikaisesti valmisteli lainsäädännöllä toteutettavissa olevan vapaan hallitusmuodon mallia.


title: Anglofilia

text: Valistusajan anglofilia oli huipussaan 1700-luvun puolivälin jälkeen ja alkoi hiipua 1760-luvulla, kun Yrjö III tuli valtaan. Hän pyrki hallituskautensa alussa käyttämään edeltäjistään poiketen kaikkia valtaoikeuksiaan. Anglofilia vaihtui anglofobiaksi, kun Yhdysvaltain vapaussota (1775–1783) synnytti Euroopan mantereen sivistyneistössä syvän vastenmielisyyden Englantia vastaan.


title: Hamdi Ulukaya

text: Hamdi Ulukaya (s. 1972) on kurditaustainen liikemies ja yrittäjä. Hän on kreikkalaistyyppistä jogurttia valmistavan Chobani-yhtiön perustaja, omistaja ja nykyinen puheenjohtaja. Vuonna 2013 Ernst & Young valitsi hänet vuoden yrittäjäksi. Forbesin mukaan hänen omaisuutensa oli maaliskuusa 2016 noin 1,9 miljardia dollaria.


title: Hamdi Ulukaya

text: Hamdi Ulukaya syntyi vuonna 1972 kurdiperheeseen Ilicissä, Erzincanin maakunnassa Turkissa. Vuonna 1994 hän muutti New Yorkiin opiskelujen perässä. Opiskeltuaan vuoden englannin kieltä Adelphi-yliopistossa hän aloitti liiketalouden opinnot New Yorkin osavaltionyliopistossa. Vuonna 2005 hän osti konkurssiin menneen jogurttitehtaan ja perusti Chobani-yhtiön.


title: Maarestatunturit

text: Maarestatunturit, "Maarestunturit" eli "Marastotunturit" (saam. "Márastatduoddarat"), on tunturijono Inarissa Lemmenjoen ja Vaskojoen välissä. Sen korkein huippu Ladnjoaivi on 593 metriä korkea.


title: Anglofobia

text: Anglofobia tarkoittaa suhtautumista kaikkeen englantilaisuuteen vihamielisesti. Britanniaan ja Englantiin vihamielisesti suhtautuvia ihmisiä, kansoja ja valtioita on historiassa ollut useista syistä. Vanhimmat vihamielisyydet syntyivät Brittein saarten sisäisissä valtataisteluissa, joita keltit (Wales ja Irlanti) sekä skotit ovat käyneet englantilaisten kanssa. Yhdysvaltain vapaussota synnytti Amerikan mantereella englantilaisvihaa ja käänsi Euroopan mantereella englantilaisuutta ja sen hallitusmuota ihailleen sivistyneistön anglofiliset ajatukset anglofobisiksi. Englannin saavutettua suurvalta-aseman 1800-luvulla, myös siihen vihamielisesti suhtautuvien tahojen määrä kasvoi. Taistelu suurvalta-asemasta Ranskan kanssa erityisesti 1700–1800-lukujen vaihteessa synnytti Ranskaan laajasti anglofobiaa.


title: Antti Maasalo

text: Antti Maasalo (s. 1940) on suomalainen kuvanveistäjä, joka kuuluu Dimensio-ryhmään. Hän on tehnyt abstrakteja, usein kineettisiä töitä, joiden läpikäyvä henki nojautuu urbanismiin ja teollistuneeseen elämänmuotoon.Maasalon tuotantoon kuuluu yli 80 julkista teosta.


title: HMS Urd (1877)

text: HMS Urd oli Ruotsin laivaston vuonna 1877 vesillelaskettu 1. luokan tykkivene.


title: HMS Urd (1877)

text: Alus tilattiin Kockumsilta ja se laskettiin vesille 5. heinäkuuta 1877. Alus otettiin palveluksen vielä samana vuonna 28. lokakuuta.


title: HMS Urd (1877)

text: Alus poistettiin palveluksesta 22. elokuuta 1913.


title: Carlo Molfetta

text: Carlo Molfetta (s. 15. helmikuuta 1984 Mesagne) on italialainen taekwondoin ja olympiavoittaja. 183 senttimetriä pitkä ja 80 kilogrammaa painava Molfetta edustaa Cagse Esercito -seuraa.


title: Carlo Molfetta

text: Molfetta voitti olympiakultaa yli 80 kilon sarjasta vuoden 2012 kesäolympialaisista Lontoosta. Hän oli mukana myös vuoden 2004 kesäolympialaisissa Ateenassa, jossa hän oli 67-kiloisten sarjassa seitsemäs.


title: Carlo Molfetta

text: MM-kilpailuista Molfettalla on kaksi hopeaa ja yksi pronssi. Mitaleista yksi hopea ja yksi pronssi on tullut 87-kiloisista ja yksi hopea, Molfettan ensimmäinen arvokisamitali vuodelta 2001, 67-kiloisista. EM-kilpailuista Molfetta on saavuttanut yhden kullan 87-kiloisista vuodelta 2010, yhden hopean 72-kiloisista ja yhden pronssin sekä 72- että 87-kiloisista. Junioreiden maailmanmestaruuden hän voitti 63-kiloisissa 2000. Vuonna 2003 hän voitti kultaa kesäuniversiadeista Daegusta 72-kiloisista.


title: Lana (Italia)

text: Lana on kunta Etelä-Tirolin maakunnassa Trentino-Etelä-Tirolin alueella pohjoisessa Italiassa. Noin 11 500 asukkaallaan se on Etelä-Tirolin seitsemänneksi suurin kunta. Se sijaitsee Adigejoen laaksossa (), etelään Meranin kaupungista.


title: Lana (Italia)

text: Lana on yksi Etelä-Tirolin kolmesta kunnasta, joiden nimeä ei italialaistettu ensimmäisen maailmansodan jälkeen, kun Etelä-Tiroli liitettiin osaksi Italiaa. Lanan kunnanvaakunassa on Saksalaisen ritarikunnan vaakuna.


title: Oscar Hiljemark

text: Oscar Karl Niclas Hiljemark (s. 28. kesäkuuta 1992 Gislaved) on ruotsalainen jalkapalloilija, pelipaikaltaan puolustava keskikenttäpelaaja. Hän edustaa Italian pääsarjassa Serie A:ssa pelaavaa Palermoa.


title: Oscar Hiljemark

text: Hiljemark teki ensiesiintymisensä Ruotsin pääsarjassa Allsvenskanissa 26. syyskuuta 2010, kun hänen joukkueensa Elfsborg kohtasi vierasottelussa Brommapojkarnan. Yhteensä Hiljemark pelasi syksyllä 2010 neljä sarjaottelua. Seuraavat kaksi kautta hän lukeutui Elfsborgin runkopelaajiin pelaten kauden 2011 aikana 29 ja kauden 2012 aikana 28 sarjaottelua. Kaudella 2012 Elfsborg voitti Ruotsin-mestaruuden.


title: Oscar Hiljemark

text: Tammikuussa 2013 Hiljemark siirtyi Alankomaiden pääsarjassa Eredivisiessä pelaavaan PSV Eindhoveniin 2,2 miljoonan euron siirtosummalla. Hiljemark otti seurassa heti paikan pelaavasta kokoonpanosta. Hän pelasi kauden 2012–2013 kevätpuoliskon aikana 11 sarjaottelua. PSV sijoittui toiseksi sekä sarjassa että KNVB-cupissa. Hiljemark kuului vakiokokoonpanoon myös koko kauden 2013–2014 pelaten sen aikana Eredivisiessä 27 ottelua. Kaudella 2014–2015 Hiljemark oli voittamassa Alankomaiden-mestaruutta. Hän pelasi kauden aikana vain 11 Eredivisie-ottelua, koska loukkaantuminen piti hänet poissa kentiltä syyskuun puolivälistä tammikuun puoliväliin.


title: Oscar Hiljemark

text: Heinäkuussa 2015 Italian pääsarjassa Serie A:ssa pelaava Palermo hankki Hiljemarkin 2,5 miljoonan euron siirtosummalla. Hän nousi heti joukkueensa tärkeimpien pelaajien joukkoon pelaten kaudella 2015–2016 kaikissa 38 sarjaottelussa, joista 36:ssa hän oli avauskokoonpanossa. Hiljemark rikkoi myös yhden kauden maaliennätyksensä tehtyään sarjaotteluissa neljä maalia.


title: Oscar Hiljemark

text: Ruotsin A-maajoukkueessa Hiljemark teki ensiesiintymisensä 18. tammikuuta 2012 ystävyysottelussa Bahrainia vastaan. Hän teki 2–0 päättynessä ottelussa myös maalin. Ensimmäisen kilpailullisen A-maaottelunsa Hiljemark pelasi 17. marraskuuta 2015, kun Ruotsi pelasi vieraissa 2–2-tasapelin Tanskaa vastaan EM-kilpailujen 2016 karsinnoissa. Hiljemark valittiin myös EM-lopputurnaukseen lähtevään joukkueeseen.


title: Oscar Hiljemark

text: Hiljemark oli voittamassa alle 21-vuotiaiden Euroopan-mestaruutta Tšekissä 2015.


title: Oscar Hiljemark

text: Elfsborg:


title: Oscar Hiljemark

text: PSV Eindhoven:


title: Oscar Hiljemark

text: Ruotsin maajoukkue:


title: Maavesi (täsmennyssivu)

text: Maavesi tarkoittaa seuraavia:


title: Maaveden voimalaitos

text: Maaveden voimalaitos on Liunan Voima Oy:n vesivoimala Joroisissa Maaveden laskujoessa. Sen putouskorkeus on 11 metriä ja teho 1,7 MW. Maastotutkimukset ja alustava suunnittelutyö alkoivat syksyllä 1955. Voimala otettiin käyttöön 1959.


title: Njambajaryn Tögstsogt

text: Njambajaryn Tögstsogt (; s. 23. kesäkuuta 1992 Ulan Bator) on mongolialainen amatöörinyrkkeilijä ja olympiamitalisti. Tögstsogt on 168 senttimetriä pitkä ja kilpailee kärpässarjassa tai kääpiösarjassa.


title: Njambajaryn Tögstsogt

text: Tögstsogt voitti olympiahopeaa kärpässarjasta vuoden 2012 kesäolympialaisista Lontoosta. Hän hävisi finaalissa Kuuban Robeisy Ramírezille. MM-kilpailuista Tögstsogt on voittanut hopeaa vuodelta 2009 Milanosta kärpässarjasta. Aasian-mestaruuskilpailuista hänellä on yksi pronssi vuodelta 2009 alemmasta kärpässarjasta.


title: Anatolii Cîrîcu

text: Anatolii Cîrîcu (tai Anatolie Cîrîcu; s. 14. syyskuuta 1988 Cahul) on moldovalainen painonnostaja ja olympiamitalisti. 178 senttimetriä pitkä ja 94 kilogrammaa painava Cîrîcu kilpailee 94-kiloisten sarjassa.


title: Anatolii Cîrîcu

text: Cîrîcu voitti pronssia 94-kiloisista vuoden 2012 kesäolympialaisista Lontoosta. Hän nosti tuolloin tempauksesta 181 kilogrammaa ja työnnöstä 226 kilogrammaa, eli yhteistulos oli tuolloin yhteensä 407 kilogrammaa. EM-kilpailuista Cîrîculla on kulta vuodelta 2012 Antalyasta ja hopea vuodelta 2011 Kazanista, molemmat 94-kiloisten sarjasta.


title: Campo de’ Fiori (elokuva)

text: Campo de’ Fiori on vuonna 1943 valmistunut italialainen elokuva. Mario Bonnardin ohjaaman romanttisen komedian pääosia esittävät Aldo Fabrizi, Caterina Boratto, Peppino De Filippo ja Anna Magnani. Telefoni bianchi -lajityypin ja neorealismin siirtymävaihetta edustava elokuva sai realistisesta tyylistään huolimatta kriitikoilta murskavastaanoton.


title: Campo de’ Fiori (elokuva)

text: Roomalaisen Campo de’ Fiorin torin kalakauppias Peppino Corradini ihastuu hienostuneeseen Elsaan, joka sittemmin paljastuu peliluolan emännäksi. Peppino tapaa poliisin pidättämän Elsan vankilassa ja hakee tämän pojan Carletton luokseen maaseudulta. Elsan vapautuessa vankilasta Pappino on järjestänyt heille asunnon ja suunnittelee avioliittoa. Silloin kuvaan astuu Elsan entinen mies, joka haluaa perheensä takaisin. Peppino palaa omaan ympäristöönsä, jossa torimyyjä Elide on odottanut häntä.


title: Campo de’ Fiori (elokuva)

text: Mario Bonnardin ohjaama mustavalkoinen "Campo de’ Fiori" on tuotettu Cines-yhtiölle Rooman Cinecittàssa. Se on tehty samalla miehityksellä kuin Bonnardin "Avanti c’è posto" (”Edessä on paikka”, 1942), joka yllättäen osoittautui suureksi yleisömenestykseksi. Elokuvan tuotantonimenä oli edelliseen filmiin viittaava "C’è prima la signora" (”Ensin on nainen”).